Тошкентда ўғрилик қилмоқчи бўлган аёл хонадон эгаси томонидан ушланди\n09:34 / 18.11.2017\n2017 йил 13 ноябрь куни соат тахминан 12:00ларда 1985 йилда туғилган Ш.А. ўзганинг мол-мулкини яширин равишда талон-торож қилиш мақсадида, Шайхонтоҳур тумани ҳудудида фуқаро Д.М.нинг хонадони эшиги қулфини калит танлаш йўли билан очган ҳолда ғайриқонуний равишда кирган. Бироқ, ўзининг жиноий ҳаракатларини охирига етказа олмасдан, хонадон эгаси томонидан ушланган. Бу ҳақда пойтахт ИИББ хабар бермоқда.\nМазкур ҳолат юзасидан, Шайхонтоҳур тумани ИИБ ҳузуридаги Тергов бўлими томонидан Ўзбекистон Республикаси ЖКнинг 25, 169-моддаси 2-қисми “г” банди (уй-жойга ғайриқонуний равишда кириб, ўғирликка суиқасд қилиш) аломатлари билан жиноят иши қўзғатилган.


«инвестициялар» тегли мақолалар – Газета.uz\n«инвестициялар» тегли мақолалар\n26 феврал 2021, 18:46\nИқтисодий ривожланиш ва камбағалликни қисқартириш вазирлигининг таъкидлашича, тўғридан-тўғри хорижий инвестицияларни жалб қилишдаги асосий муаммолар — қулай инвестиция муҳитининг йўқлиги, хусусий мулк ҳуқуқларини тартибга солиш ва ҳимоя қилиш соҳасининг номукаммаллиги бўлиб турибди. Амалдаги инвестиция тенденцияларининг шундай давом этиши иқтисодий ўсиш суръатларига эришишни секинлаштириши мумкин.\n24 декабр 2020, 13:41\n«Қарз олувчи тармоқ раҳбарлари масъулият ва жавобгарликни сезаяптими?» — президент\nШавкат Мирзиёев инвестициялар ва ташқи савдо соҳасидаги бағишланган йиғилишда молия институтларидан олинган қарзларнинг ҳолати ва натижаларига эътибор қаратди. «Қарз олувчи тармоқ раҳбарлари қарорларда белгиланган масъулият ва жавобгарлигини сезаяптими, йўқми? Ман ўйлайманки, ҳали йўқ», — деди президент.


Албатта, битта ўйин билан баҳо бериш тўғри эмас, аммо кўк-анорранглиларнинг ўйинида яна мазмун пайдо бўлди. Кике Сетьен даврида тўп назорати тўғри йўлга қўйилмаган ва бу рақибни эмас, «Барса»нинг ўзининг ўйинини бузиб қўярди. Ҳозирда эса каталонияликлар футболи нисбатан вертикал кўриниш олди. Узатмалар шунчаки узатилмаяпти. Тўпнинг ҳар бир ҳаракати вазиятни кескинлаштириш учун хизмат қилмоқда, узун паслар сони ҳам кўпайди.\nЖамоа ҳимоядан чиқишда ҳам самарали ўйнамоқда. «Вильярреал»га қарши ўйиндаги иккинчи голли ҳужум бунга яққол намуна бўлади - Лангле дарҳол марказдаги Коутиньони тўп билан таъминлаганди. Очиқ ҳудудларга эга бўлган бразилиялик футболчи майдон марказини кесиб ўтиб, Фатини зарба бериш нуқтасига чиқарди. Биринчи голда ҳам Клеман Лангле Жорди Альбага узун узатмани амалга оширган, қанот ҳимоячиси эса Фатини ўз вақтида тўп билан таъминлаган, ёш вингер Серхио Асенхонинг яқин бурчагини аниқ нишонга олганди.\nФати бир йиллик футболчи эмаслигини намойиш эта бошлади. 17 ёшли вундеркинд мавсумни ҳеч кимда савол қолдирмайдиган тарзда бошлади - янги шартномага кўра унинг бадал пули миқдори 400 миллион еврога кўтарилганди. Бартомеу эса Фатининг голлари ва пенальти ишлашидан кейин енгил тин олгани аниқ, чунки Суареснинг «Атлетико»даги ёрқин дебютидан кейин (уругвайлик футболчи захирадан тушиб голли узатма амалга оширди ва икки гол урди) президентга фақат дангасалар тош отмаганди.


hidoyat.uz – “Мовароуннаҳр” нашриётининг сайти - БУЮК БРИТАНИЯ\n2015 йил 21 декабр\nМайдони: 243 809 кв. км.\nАҳолиси: 63 395 574 дан ортиқ.\nМустақилликка эришган куни: 1801 йил 1 январь.\nПойтахти: Лондон шаҳри.\nТузуми: конституциявий монархия.\nДавлат тили: инглиз тили.\nЙирик шаҳарлари: Лондон, Бирмингем, Лидс, Глазго, Белфаст, Манчестер, Эдинбург.\nПул бирлиги: фунт стерлинг.\nЖўғрофий ўрни. Буюк Британия ва Шимолий Ирландия Бирлашган Қироллиги шимоли-ғарбий Оврупадаги давлат. Буюк Британия ороли (мамлакат ҳудудининг 90 %и шу оролда) ва Ирландия оролининг шимоли-шарқий қисмида ҳамда уларга ёндош майда ороллар (Англси, Уайт, Норманд, Оркней, Гебрид, Шетленд ва бошқалар)да жойлашган. Мамлакат ғарбида Атлантика океани, шарқида Шимолий денгиз бор. Мамлакатнинг шимоли-ғарби тоғлик, маркази ва жануби-шарқи текислик, пасттекислик ва тоғликлардан иборат. Унда фойдали қазилмалардан темир рудаси ва юқори сифатли тошкўмир, тош тузи, каолин, сланец, нефть ва рангли металл конлари мавжуд. Шимолий денгиз қирғоғига яқин жойларда табиий газ конлари ҳам бор. Англияда мўътадил денгиз иқлими хукмрон бўлиб, серёғин, ўзгарувчан ва тез-тез шамол бўлиб туради. Мамлакат Северн, Темза, Трент, Мерси, Клайд каби дарёлари, Лохей, Лохломонд, Лохнесс каби йирик кўллари билан ҳам машҳур. Ўрмонларида тулки, қуён, олмахон, типратикан ва ҳар хил сутэмизувчилар учрайди. Қушлардан ёввойи каптар, шотланд каклиги, ўрдак, қизилиштон ва карқур бор.\nТарихи. Ҳозирги Буюк Британия ҳудудида милоддан аввалги минг йилликда келт қабилалари – бриттлар яшаган. Милоддан олдин Британия оролларининг катта қисмини римликлар босиб олди. V асрнинг иккинчи ярмида англосакслар илк феодал қиролликларни тузишган. IX аср бошларида англосакс давлатлари бирлашди ва “Англия” деб атала бошланди. XI асрда у нормандлар (данияликлар) ҳукмронлиги остида бўлган. XVI асрда ўзини тутиб олган Англия ҳукумати мустамлакачилик сиёсатини юрита бошлади. Шимолий Америкада дастлабки инглиз мустамлакачилари қуллар бозорини кучайтирди. XVII асрда Ҳиндистоннинг баъзи ҳудудларини забт этди. XVIII асрда Франциядан Канадани тортиб олди. XIX асрда инглиз буржуазиясининг ташқи сиёсати савдо-саноат соҳасидаги устунлигини мустаҳкамлаш, мустамлакаларни кўпайтиришга қаратилди. Янги Зеландия, Бирма, Жанубий Американинг поёнсиз ҳудудлари, Ирландия, Кипр, Миср ва бир қанча Африка давлатларини босиб олди. XX аср бошларига келиб иқтисодий жиҳатдан АҚШ ва Германиядан орқада қола бошлади. 1970 йилда деярли қўл остидаги барча мустамлака давлатлар ўз мустақиллигига эришди. 1945 йилдан БМТ аъзоси. Ўзбекистон билан дипломатик муносабатларини 1992 йил 18 февралда ўрнатган.\nИқтисоди. Англия иқтисодий жиҳатдан ривожланган ва йирик саноатлашган мамлакат. Ялпи ички маҳсулотнинг 21 фоизини саноат, 1,8 фоизини қишлоқ, ўрмон ва балиқчилик хўжалиги, 70,2 фоизини хизмат кўрсатиш тармоғи беради. Машинасозлик – автомобиль, самолёт, ракета, кема, илмий аппарат ва асбоблар, электроника маҳсулотлари ишлаб чиқариш жуда ривожланган. Нефтни қайта ишлаш, елим ва синтетик хомашё, дори-дармон, маъданли ўғит, бўёқ, каучук, сулфат кислотаси тайёрлаш ва озиқ-овқат саноати яхши йўлга қўйилган. Енгил саноат тармоқлари бўйича йирик корхоналари мавжуд. Қишлоқ хўжалигида аҳолининг 2 фоизигина банд. Шунда ҳам мамлакатнинг озиқ-овқатга бўлган эҳтиёжининг 75 фоизини ўзи таъминлайди. Чорвачилик, сабзавотчилик, боғдорчилик, гулчилик ривожланган. Шимолий денгиз ва Атлантика океанида балиқ овланади. Ташқи савдодаги асосий ҳамкорлари – Оврупа Иттифоқи мамлакатлари, АҚШ ва Япония.\nАҳолиси. Олтмиш тўрт миллионга яқин аҳолининг 81,5 фоизи инглиз, 1,9 фоизи валлий, 9,6 фоизи шотланд, 2,4 фоизи ирланд ва 2,6 фоизи бошқа миллат вакилларидир. Уларнинг 90 фоизи шаҳарларда яшайди. Аҳоли асосан инглиз тилида гаплашади. Ярим миллиондан кўп одам қадимий келт тилларидан бири валлий тилини билади.\nДини. Мамлакатда диндорларнинг аксарияти насроний бўлса-да, сикхий, буддий, яҳудий ва бошқа динларга эътиқод қилувчилар ҳам бор. Мамлакатда мусулмонлар адади жиҳатидан иккинчи ўринда туради. Сўнгги беш йил мобайнида, эътиқод қилувчилари кўпайиши бўйича Ислом дини биринчи ўринга чиққан. Мамлакатда 600 дан ортиқ масжид фаолият юритяпти. Оврупада энг йирик саналмиш Британия мусулмонлари уюшмаси қарамоғида бир неча Ислом ўқув марказлари бор.\n1562 марта ўқилган.


Esdalik.uz - ёшлик илҳомлари » Страница 6\nМаъруф исмли синфдошим бўларди. У орқа партада ўтирар, дўстлари ҳам кам эди. Очиғини айтганда, уни устидан кулардик, мазах қилардик, хуллас, бутун мактаб уни «Маюф» деб чақирарди. Устозлар қийналмаслиги учун бўлса керак, уйга вазифаларни аҳён-аҳёнда сўрамаса, сўрамасди ҳисоб.\nУнинг кундалигида фақат уч ва тўрт баҳоларни учратиш мумкин эди. Беш баҳо анқонинг уруғи. Қайсидир устоз, масалан, ҳаммага бирдек ёқадиган ва унинг дарси дарс сифатида муҳим ўрин тутмаган расм устозимиз, Маюфнинг «жўмраги қийшайган чойнак-пиёласи»га «болачали беш» қўйиб, унинг бир кунлик илжайиб юришини таъминларди, холос.\nЭрталабки қуёш тоғ ёнбағрини иситди, майса ва гуллардаги шудринг бирпасда қуриб қолди. Қияликда буталар, ёш қарағай ва акаслар ўсаётганди. Уларнинг устида улкан қарағай ва эманлар кўкка бўй чўзганди. Тўқ яшил шох-шаббалар, зангори осмон, сариқ гранит ва кул ранг оҳактош тоғни улкан қуроқ кўрпага айлантирганди. Лекин куз келади, ундан кейин қиш бошланади, тоғ бўзаради, гуллар сўлади, тоғ бағрининг харсанг тошлари совуқ ва сирпанчиқ бўлиб қолади – энди яланғоёқ юролмайсан. Она-ер қатъиятли, бераҳм, кутиб турмайди. Ёз ўтганини сезмай қоласан.\nОлти болали келинчак\n(Орамиздаги одамлар туркумидан)\nИноят хола оғирмиш....\nБу хабар яшин тезлигида тарқалди.\nКимдир ичаётган чойини, кимдир чопиқ қилаётган даласини ташлаб йўлга тушди.\n-Дадам ҳам Тошконга борадиларми? Шунча йўлга- я?!\nИрода опа беш кун аввал туширган келининг пайдар- пай берган саволларидан оғриниб, қувидан чиқарилган бир банка сарёғни авайлаб сочиққа ўради. Олма, нон, қатиқ қуйилган елим идишни ҳам йўл халтага жойлар экан пойтахтга отланаётган эрига юзланди:\n-Ойим сигиримизнинг қатиғини яхши яхши кўрадилар.Олиб боринг. Музлаткичдан хозиргина олдим. Собир аканинг мошинасида кетаркансизлар. Тез етасизлар, Худо хохласа, ачиб қолмайди. Ёғлиққина мазза қилиб ичиб оладилар.\nТўқсонбосди маҳали эди. Тиловнинг байтал чопиб бўлса-да, пойга оламан, деб кариллаб юрган пайтлари.\nБўсағадаги ола пўстакнинг устида “хур-хур” ухлаб ётган мушук ёнига тушган чопоннинг шовурига уйғонди; кўзини эринибгина очди, чўзилиб керишди, олд оёғи билан юзини ювди.\n– Пишт-ей! – деди хўжайин асабий. – Тур, йўқол, кўзимга кўринма…\nМушук мушук бўлиб, хўжайиндан дағал гап эшитди. Ҳуркиб турди-турди, хўжайинига олазарак қаради-ю, думини қисиб, чиқиб кетди.\nМушукнинг ҳеч қурса миёвламагани Тиловга ғалати туюлди. “Бекор қилдим-ов шуни. Худонинг жонзоти-да буям. Нима айби бор эди унинг?”.\nТаржимон: Йўлдош Эшбек\nҚуёшни баҳорнинг боши ва кузнинг адоғида ҳар қачонгидан кўра қаттиқроқ, кўпроқ суюшимизни таъкидлашга ҳожат бўлмаса керак. Одамлар илк баҳор куёшини аскарликдан қайтган ўғлини ёки ғурбатга узатилган, яъни узоққа келин бўлиб тушган қизини кутиб олган отаона каби қаршилайдилар. Кузги қуёш эса бамисоли байрам таътилида келган меҳмон — лоақал яна бир кунга қолиши исталган суюкли фарзанд... У булутлар бағридан боқиши билан боғчаларга, супаларга, айвонларга, деразалар тубига кўрпачалар солинади, суҳбатлар курилиб, тикиш-бичиш сингари қўл юмушларига киришилади.\nАпрелнинг бошларида, икки қавватли уй деразаси олдида ўтириб ҳам ип юмалоқлаган, ҳамда тўр парда узра тушаётган оқшомни кузатаётган икки аёл аслида кўпдан орзиқиб кутганлари — қуёш нурлари боис шу ерда ўтирардилар.\nШоир ва ўлим\nВоқеалар Рауф Парфининг болалиги, яъни, 50 - йиллар ўрталаридан, умрининг поёнига қадар даврни ўз ичига олади. Шоир шеърлари асосида мусиқий жараёнлар кечади.\nНимқоронғи саҳна. Тўрт ёнда чориёрлар мисол шоирга ҳамиша илҳом бахшида этиб келадиган мусиқачилар. Мунгли оҳанг остида қадаҳ тутган Рауф Парфи қоронғуликдаги қатра нур ичида пайдо бўлади.\nРАУФ ПАРФИ (мусиқа билан ҳамоҳанг).\nДўстим, дилда не бор, сўзлайман сенга,\nТахайюл майига термуламан жим.\nУнда жилва қилар ажиб аланга,\nУнда ичилмаган менинг ёшлигим.\nХаёл гирдобида чўмилиб ётар,\nУнда юз кўрсатур яшнаган сароб.\nАэропортда сени кузатаётганимизда бироз асабий кўриндик. Имкон қадар ўзингни хотиржам тутишга уринаётган бўлсанг-да ичингдаги алланечук изтироб кўзларингдан ташқарига отилиб чиқай-чиқай деб турарди. Аммо сен бутун ироданг билан бунга йўл қўймаяпсан. Кўринишинг, ҳар битта ҳаракатингга разм соламан: кўкимтир шиминг, тўқима жемперинг, шарфинг, оқ ипли қизғиш крассовканг ўзингга ярашиб турибди. Калта сочларинг узра кўзойнагинг қўндирилган. Ҳар бир ҳаракатинг тез ва безовта. Нозир ҳужжатларингни текшириб бўлгач, мени бағрингга босдинг. Биз сени ичкаригача кузатиб боришимизни негадир истамадинг. Онангни қучоқлаб, икки юзидан ўпгач, жомадонингни тезгина менинг қўлимдан олдинг. Онанг сенга нималарнидир қайта-қайта тайинлашидан асабларинг зирқираб, ҳарчанд аяётган бўлсанг-да, барибир койиб бердинг.


Адибдан қолган асарлар билан бирга унга тегишли барча буюмлар ҳам нақадар қадрли. Қодирийга дастёр бўлган уй буюмларини қўлга олиб ҳам фахрланади одам, ўзбекнинг шундай буюк мард ўғлони қачондир шу офтобада қўл ювган, шу керосин лампа ёруғида ижод қилган...\nУй бурчагидаги темир сандиқда Қодирийнинг тугалланмаган асарлари сақланган экан. Сандиқ кейинчалик қўлёзмалари билан кўмиб ташланган. “Унда бобомнинг «Амир Умархоннинг канизи» асарининг ҳомаки варианти бўлган. “Кунлардан бир кун отам, қўлёзмалар қай ахволда эканлигини текшириб кўриш мақсадида сандиқни ковлаб олади. Тақдирни қарангки айнан ўша куни уйимизга бостириб кириб отамни қўлга оладилар. Отам билан бирга бобомни қўлёзмаларини ҳам олиб кетишган. Билсангиз ўша вақтларда қоғоз танқис бўлган, шунданми ёки бошқа сабабми отамни қийноқлар билан сўроқ қилишганда унинг ҳар бир сўзларини Бобомнинг қўлёзмаларининг орқа бўш оқ тарафига қайд қилганлар. Яна сўроқ қилиш чоғида аскар ўша қўлёзмаларга махорка ўраб чеккан ва отамга ҳам узатган. Азобли бир йил давом этган қийноқларда бутун қўлёзмалар шу зайл махорка бўлиб кул бўлган. Агар, биров “Абдулла Қодирийнинг чоп этилмаган асарини топдим”- деса ишонманг. Сўнгги қўлёзмалар тақдири шундай кечган улар сақланиб қолинмаган.” – дейди афсус билан Ирфон ака.\nМахорка қилиб чекилган қўлёзмаларда Ирфон аканинг айтишича Қодирийнинг яна бир дурдона асари бўлган. У тарихийлиги ва воқеаларининг қизиқлиги ҳамда баён қилиш санъати билан аввалги “Ўтган кунлар”, “Меҳробдан чаён” асарларидан зиёда бўлган. Бобом “Агар «Амир Умархоннинг канизи» асарлари битиб, эълон қилинса, одамлар “Ўтган кунлар”, “Меҳробдан чаён”ни ўқимай қўяди.”, деган эканлар.Чунки, у шу қадар аввалгиларидан қизиқ бўлган. Асар ҳақида отам 1985 йилда “Тошкент оқшоми” газетасида мақола чоп эттирганлар. Унда Худоёрхоннинг канизининг таърифини эшитиб, ошиқ бўлиб, қўшин тортиб борган Хон ҳақида ҳикоя қилинади.”


06.10.2018 17:33 0 2859\nАҚШнинг биринчи хоними Меланья Трамп Африка бўйлаб сафарда юрибди. Унинг Кенияга оқ шляпада ташриф буюриши америкалик журналистларга ёқмади. «The New York Times» газетаси ёзишича, бу «европалик мустамлакачилар рамзи», президентнинг рафиқаси эса глобал масштабда «қовуннинг каттасини туширган».\nМақолада Меланья Трампнинг оқ шляпаси африкаликлар эксплуатация қилинганини англатишига урғу берилиб, камига биринчи хонимнинг оқ кўйлак ҳам кийиб олгани танқид қилинган.\nАмерика президентининг Африкага сафардан мақсади аслида инсонпарварликка қаратилган ташаббусларни, қитъа мамлакатларидаги ривожланиш бўйича дастурларни қўллаб-қувватлаш эди.\nМеланья Трампнинг шляпасига қайтсак, нега у оқ рангни танлагани бизга қоронғу, аммо қуёш нуридан ҳимояланишда оқ рангга етадигани йўқ.\nКения Меланя Трамп\nМаданият 07/04, 10:15\nХориж 12/10, 14:07


Тошкентда дунё аҳолиси ҳақидаги ЮНФПА ҳисоботининг тақдимоти бўлиб утди\n28-12-2015, БМТ АЖ\nБМТнинг Аҳолишунослик жамғармаси (ЮНФПА) дунё аҳолиси ҳақидаги ЮНФПА йиллик ҳисоботининг тақдимотини ўтказди.\nДунё аҳолишунослиги ҳақидаги ҳисобот ЮНФПАнинг 10 йилдан буён чоп этилаётган асосий нашрларидан биридир. Шу йиллар давомида мазкур ҳисоботлар аҳолишунослик ва тараққиётга доир муҳим масалаларни ёритиб келмоқда. “Бўрондан ҳимоя: инқироз мойил хотин-қизлар манфаати йўлидаги ислоҳотлар дастури” номини олган бу йилги ҳисобот табиат офатлари ва бошқа фавқулотдаги вазиятларда аёллар ва ўспирин қизларнинг алоҳида ҳимояга муҳтожлиги масалаларига бағишланган.\n«Хотин-қизлар саломатлиги ва ҳуқуқларининг ҳимояси фавқулотдаги вазиятлар билан боғлиқ бошқа масалалар ортида қолиб кетиши мумкин эмас, - деди ЮНФПАнинг ижрочи директори Бабатунде Осотимехин. – Ҳомиладор аёл ёки гендер тенгсизлигидан ҳимояга муҳтож қиз учун репродуктив саломатлик соҳасидаги хизматлар сув, озиқ-овқат ва бошпана билан бир қаторда жуда муҳимдир.\nЮНФПА ҳисоботининг маълумотрларига кўра, хозирги кунда кризис сабабли ўз уйларини ташлаб кетишга мажбур бўлган одамлар сони иккинчи жаҳон урушидан кейинги давр мобайнида энг юқори нуқтага етди ва 59.5 миллион кишини ташкил этди. Бугунги кунда 5 онадан 3 нафарининг вафоти гуманитар кризислар, масалан қочоқлар лагерида рўй бермоқда. Фавқулотдаги вазиятларда ҳомиладорлик даври ва туғруқ пайтидаги муаммолар натижасида ҳар куни 507 нафар аёллар ва ўсмир қизлар вафот этмоқда.\nОила ва жамиятнинг одатдаги ҳимоясидан маҳрум бўлган хотин-қизлар зўравонликка дуч келадилар, исталмаган ҳомиладорликка ва жинсий йўл билан юқадиган касалликларгадучор бўладилар. Соғлиқни сақлаш тизими вақтинча ишламаган вазиятларда аёлларнинг репродуктив саломатлик ва соғлом бола туғиш соҳасидаги асосий эҳтиёжлари энг муҳим масалалар қаторига киради, аммо афсуски бу эҳтиёжларкамдан-кам ҳолларда қондирилади.\nЮНФПАнинг Узбекистондаги вакили Миеко Ябута хоним қайд этганидек, Аҳолишунослик жамғармаси ўз ҳисоботида гуманитар ёрдам соҳасидаги ислоҳотларга, ҳусусан, мувозанатга келтирилган ҳаракат, барқарор тикланишни таъминловчи дастурларни тайёрлаб амалга оширишга ўтишга чақиради. «Бунинг учун асосий репродуктив ҳуқуқларни ҳимоя қилувчи инклюзив ва тенглик асосидаги тараққиёт, ҳамда халқаро ҳамжамиятнинг алоҳида эътибори ва маблағлари зарур», - деб таъкидлади Ябута хоним.\nЮНФПА аёлларнинг туғруқ жараёни ҳар қандай шароитда ҳам хавфсиз кечишини таъминлаш йўлидафаолият кўрсатиб келмоқда. Сўнгги йиллар давомида жамғарма кризисдан жабр кўрган 35 миллион аёл ва қизлар учун 38 мамлакатда ҳаётий муҳим хизматларни кўрсатди.\nЎзбекистонда Аҳолишунослик жамғармаси БМТнинг бошқа агентликлари ва халқаро ташкилотлар қаторида репродуктив саломатлик соҳасидаги хизматлар фавқулотдаги вазиятларга тайёргарлик дастурларининг ажралмас қисми бўлишини таъминлашда етакчи ўрин эгалламоқда. Мазкур ҳудудда ер қимирлаш эҳтимоли юқори бўлганлиги сабабли халқаро ва давлат ташкилотларининг тезкор ва самарали харакатларни таъминлашда яқиндан ҳамкорлик қилиши алоҳида аҳамиятга эгадир.


АҚШ прокурорлари Нью-Йоркда 8 одам ўлимида гумонланиб қўлга олинган Ўзбекистон ватандоши Сайфулло Соиповга 1 ноябрь куни террорчилик билан боғлиқ айблов билдирди. Сайфулло Соипов қўлга олиш жараёнида қорнидан яралангани учун Манҳетен федерал судига ногиронлар аравачасида кишанбанд қилинган ҳолда олиб келинди. Соипов қотилликдан ташқари “Ислом давлати” гуруҳига моддий ёрдам кўрсатганликда, зўравонликда ва автомобилларни вайрон қилганликда ҳам айбланмоқда.\nПрокурор: У ўз ҳаракатидан роҳатланмоқда\nМанҳеттен судида прокурорлар Сайфулло Соиповни террор ҳаракатини содир этишга “Ислом давлати” гуруҳи “илҳомлантирган”, деган хулосага келганларини билдирдилар.\nПрокурорларнинг айтишича, қўлга олиш жараёнида қорнидан яраланган сўнг касалхонага олиб борилган Соипов палатасига қора байроқ илиб қўйишни илтимос қилган. “У ўз қилган ҳаракатидан роҳатланаётгани билиниб турди”, деди прокурор суд жараёнида.\nНью-Йорк полицияси расмийси Жон Миллер ҳам 1 ноябрь куни матбуот анжуманида Соипов террор ҳаракатини Ислом давлати номидан амалга оширганини билдирган эди.\n-Дастлабки тергов материалларидан келиб чиқиб айтадиган бўлсак, Сайфулло Соипов бу ишни бир неча ҳафта мобайнида режалаштирган. У бу ишни "Ислом давлати" номидан амалга оширди. Воқеа жойида бошқа ашевий далиллар қаторида мана шунга ишорат қилувчи ёзувлар топилди, -деди Миллер.\nСоипов айбланувчи ҳуқуқларидан воз кечди. Қидирилаётган яна бир ўзбек топилди\nПрокурорлар судга касалхонада ўтказилган дастлабки сўроқ пайтида Соипов айбланувчи эга бўлиши мумкин бўлган ҳуқуқлардан воз кечганини ҳамда айбловни тан олганини билдирдилар.\nСуд томонидан Соиповга берилган адвокат Дэвид Паттон ўз ҳимоясидаги одам “бемор эканидан келиб чиқиб” уни қамоқхона касалхонасида даволашни давом эттиришни талаб қилди.\nПрокурорларга кўра, Соиповдан мусодара қилинган иккита телефонда асосан “Ислом давлати” гуруҳи тарғиботидан иборат бўлган 90та видео ва 3800та сурат топилган.\nСуд ҳужжатларида Соипов “кўпроқ одамларни ўлдириш мақсадида Хэллоуин кунини ҳужум учун махсус танлаб олгани”, бу ҳужумга “бир йил давомида тайёргарлик кўргани” ҳам қайд этилди.\nФедерал тергов бюроси агенти Амбер Тайрининг билдиришича, Соипов воқеа жойида пичоқлар, араб ва инглиз тилидаги ёзувларни қолдирган.\nФедерал Тергов Бюроси мазкур иш юзасидан сўроқ қилиш мақсадида қидирилаётган АҚШда яшаётган 32 ёшли ўзбекистонлик Муҳаммадзоир Қодировтопилганини маълум қилди. Бироқ Қодиров қандай мақомда – гумонланувчи ёки гувоҳ сифатида кўрилаётгани тўғрисида очиқ айтилмади.\nТрамп Соиповга ўлим жазоси берилишини талаб қилди\nАҚШ президенти 1 ноябрь куни кечқурун ўзининг Твиттер саҳифасида “Нью – Йорк террорчиси ўзини бахтиёр ҳис қилмоқда экан... у 8 одамни ўлдирди, 12 одамни оғир жароҳатлади. У ўлим жазосига ҳукм қилиниши керак”, деб ёзди.\nАҚШнинг айрим таниқли қонунчилари Оқ уйни Соиповни Кубадаги Гуантанамо қамоқхонасига жойлаштиришга чақирмоқда.\nПрезидент Трамп 1 ноябрь куни бу маслаани ўрганаётганини, лекин бунинг учун аввал Соиповни “душман жанггари” сифатида тан олиш тўғрисида қарор чиқариши кераклигини айтди.\nБундан ташқари Сайфулло Соипов АҚШга 2010 йилда грин карта билан келгани боис у одил судлов тизими доирасида АҚШ ватандошлари эга бўлган ҳуқуқлардан фойдаланишга ҳақлидир.\nОқ уй матбуот котиби Сара Сандерс Соиповни “ҳайвон” деб атаган Трамп уни “душман жанггариси”, сифатида кўра бошлагинини, аммо ҳозирча бу борада расман қарор чиқармаганини айтди.\nНью - Йоркдаги террор ортидан Грин карта дастури бекор қилиниши мумкин\nАҚШ президенти Дональд Трамп Нью-Йоркда содир этилган террактдан сўнг Грин карта бериш дастури бекор қилинишини маълум қилди. Соипов 2010 йилда Грин карта билан АҚШга кириб келгани айтилмоқда.\n31 октябрда Нью-Йоркнинг Қуйи Манҳеттен минтақасида Сайфулло Соипов пикап автоуловида 8 одамни босиб ўлдирган ва 12 одамни жароҳатлаган эди. У воқеа жойида қўлга олинган.


Кўмир сотиб олишга мажбур халқнинг дардини ким тинглайди? – Fikrat.uz\nАндижонлик депутат Жахонгир Жиянов ҳам айни кунларда трендга айланган кўмир, газ муаммолари бўйича пост ёзибди:\n«Одамларимиз ўрганиб қолишди, аниқроғи, кўникишга мажбур бўлишяпти. Қай ҳолатга дейсизми? Албатта, куз-қиш мавсумида суюлтирилган газ баллонларининг аҳолига белгиланган муддатларда етказиб берилмаслигига-да! Табиий газни-ку гапирмаса хам бўлади. Кўпчилик бу табиий неъмат хақида аллақачон умид узган…\nМамлакатнинг табиий бойликларининг хақиқий эгалари аслида ХАЛҚ бўлса-да, табиий газнинг берилмаслиги, электр энергиясини кунлар совиб кетишини бахона қилиб тез-тез ва доимий узулишлари аҳолининг жон-жонидан ўтиб кетди.\nАхир яшаш учун курашиш керак: жон сақлаш учун эса хонадонларини иситишга кўмир сотиб олишга мажбур бўлмоқдалар.\nТабиийки бундай ҳолатлар кўмир (монополияси) саноатининг гуллаб яшнасига ҳамда атроф-муҳитнинг, ҳавонинг ифлосланишига жиддий таъсир кўрсатмасдан қолмайди.\n2020 йил 1 сентябрь ҳолатига кўра, йирик корхоналар томонидан 2,2 млн тонна кўмир ишлаб чиқарилган. Бу эса ўтган йилнинг мос даври билан солиштирганда кўмир ишлаб чиқариш ҳажми 158 минг тоннага камайган…«\nP.S. 2020 йил 8 ойи давомида Тожикистонга 139,5 миллион кубометр газ етказиб берилган. Йил охирига қадар шартномага асосан 200,0 миллион кубометр хажмда бериш келишилган.\nХўш, муҳтарам масъуллар, масалага қандай ечим топамиз?\nИзоҳ қолдиринг Кўмир сотиб олишга мажбур халқнинг дардини ким тинглайди?Жахонгир Жиянов\n9:39 / 24.11.2020 24.11.2020 10297 0\nВазирлик: Кейингисини кутинг!\n12:05 / 06.07.2020 14.08.2020 28110 0\n20:37 / 21.10.2020 25.10.2020 37129 0\n14:03 / 06.06.2020 06.08.2020 43559 0\n16:39 / 01.03.2021 01.03.2021 5904 0\nМиқдор билан боғлиқ 5 факт\n9:43 / 25.03.2020 04.09.2020 23134 0\n16:54 / 29.12.2019 14.08.2020 27519 0


Бразилияда дарвозабон икки гол ўтказиб юборди ва танаффусда уйига кетиб қолди (видео)\n11:21 / 01.06.2017\nБразилиянинг «Фигейренсе» жамоаси дарвозабони Фабио Гонсалвес янги жамоаси учун ўтказган илк ўйинида муваффақиятсизликка учради. Бразилия В сериясининг 4-туридаги «Боа»га қарши кечган ўйинда (0:2) дарвозабон биринчи бўлимда иккита тўп ўтказиб юборди.\nИккинчи гол биринчи бўлимга қўшиб берилган бешинчи дақиқада киритилган бўлса, биринчи эпизодда эса Фабио дарвозадан чиқишда хатога йўл қўйди ва майдон марказидан берилган зарбани қайтара олмади.\n38 ёшли футболчи танаффусда такси олиб, стадионни тарк этди, оқибатда «Фигейренсе» танаффусдаёқ биринчи футболчини алмаштиришга мажбур бўлди. Иккинчи бўлимда бошқа гол урилмади ва «Боа» ғалаба қозонди.\nКейинчалик Фабио ўз иши учун узр сўради, бироқ у клуб учун бошқа ўйнамаслигини маълум қилган.\nдарвозабон Бразилия чемпионати\nБразилия чемпиони унвони учун кетган 30 йиллик баҳсга чек қўйилди


Беш вилоятдан 65 нафар бемор соғайди\n8 Мая 2020 982\nБугун Сирдарёдан 8 нафар, Намангандан 22 нафар, Андижондан 2 нафар, Бухоро ва Хоразмдан 33 нафар бемор тузалиб, юртимизда жами соғайганлар 1 721 нафарга етди.\nСирдарёда соғайганларнинг барчаси Қозоғистон Республикасидан келишган ва карантинга олинган. Уларнинг 5 нафари Самарқанд вилоятидан, 2 нафари Тошкент вилоятидан, 1 нафари эса Сирдарё вилоятидан. Беморларнинг энг ёши каттаси 44 ёшда бўлса, энг ёши кичиги 21 ёшда.\nСирдарёда шу пайтга қадар 13 нафар бемор соғайган.\nНаманганда тузалганларнинг барчаси ушбу вилоятдан бўлиб, коронавирус инфекциясига чалинганлар билан мулоқот орқали касалликни юқтириб олишган. Уларнинг 10 нафари эркак, 12 нафари аёл бўлиб, энг ёши каттаси 73 ёшда бўлса, энг ёши кичиги 7 ёшда.\nНаманганда шу пайтга қадар 159 нафар бемор соғайган.\nАндижонда дарддан фориғ бўлганларнинг иккаласи ҳам (32 ёшли аёл ва 28 ёшли эркак) Андижон шаҳридан бўлиб, коронавирус инфекциясига чалинганлар билан мулоқот орқали касалликни юқтириб олишган. Андижонда шу пайтга қадар 135 нафар бемор соғайган.\nБухорода шифо топганларнинг 32 кишининг 21 нафари Россиядан чартер рейс билан, яна 1 нафари эса Қирғизистон Республикасидан келишган. Қолган 10 нафари эса коронавирусга чалинганлар билан мулоқотда бўлиб, касалликни юқтириб олишган. Тузалганларнинг 10 нафари Бухородан, 6 нафари Қашқадарёдан, 4 нафардан Наманган ва Тошкент вилоятларидан, 2 нафари Фарғонадан, 1 нафардан Тошкент шаҳри, Қорақалпоғистон Республикаси, Жиззах, Сирдарё ва Сурхондарё вилоятлари ҳамда Қирғизистон Республикасидан. Уларнинг 22 нафари эркак, 10 нафари аёллар бўлиб, энг ёши каттаси 78 ёшли онахон бўлса, энг ёши кичиги 16 ёшда.\nБухорода шу пайтга қадар 404 нафар бемор соғайган.\nХоразмда тузалган 1 нафар эркак бемор 49 ёшда бўлиб, Фарғона вилоятидан. У Қозоғистон Республикасидан келган ва карантинга олинган.\nФарғонада соғайганлар сони 168 нафарга етди.\nҲозирда мамлакатимиз бўйлаб коронавирус инфекциясидан соғайган беморлар 1 721 нафарни ташкил этади, деб хабар беради Соғлиқни сақлаш вазирлиги матбуот хизмати.


Тадбирлар / 2021-06-30\nХалқаро талабларга мувофиқ, одам савдоси оғир жиноят ва инсон ҳуқуқларини қўпол равишда бузилиши деб таснифланади. Мамлакатлар бунинг учун жазони мустақил равишда белгилайдилар. Одам савдосига қарши курашиш борасида Ўзбекистонда 2008 йили тегишли Қонун қабул қилинган эди. Орадан 12 йил ўтиб, қонун талабга жавоб бермай қолди. 2020 йил 17 августда янги таҳрирдаги Ўзбекистон Республикасининг «Одам савдосига қарши курашиш тўғрисида»ги Қонуни қабул қилинди. Қонунда одам савдосига қарши курашиш бўйича муҳим тамойиллар белгиланиб, асосий тушунчаларга аниқ таърифлар берилган. Бу, ўз навбатида, одам савдоси билан шуғулланувчиларни жиноий таъқиб этиш, шунингдек, жабрланувчиларнинг ҳуқуқий манфаатларини ҳимоялашда қонуний асос бўлиб хизмат қилади.\n2020 йилда Ўзбекистонда одам савдосига қарши курашиш бўйича муҳим қадам қўйилди – янги таҳрирдаги қонун қабул қилинди. Бундан мақсад, одам савдосига қарши кураш масаласида давлат органларининг нодавлат-нотижорат ташкилотлар билан ҳамкорлигини кучайтиришдир.\nЎзбекистоннинг турли ҳудудларида чақалоқлар ва болалар савдоси билан боғлиқ жиноятлар фош этилмоқда.\nЧақалоқлар савдосида воситачиларнинг учдан икки қисми (32 фоизи) тиббиёт ходимлари эканини таъкидлади.\nАфсуски, Ўзбекистонда чақалоқлар савдосига оид кўплаб ҳаётий мисоллар мавжуд:\n2020 йил 23 июнь куни Сирдарё вилояти ИИБ ТЭҚКБ Одам савдоси ва ноқонуний миграцияга қарши курашиш бўлими томонидан ўтказилган тезкор тадбир давомида Сардоба туманида яшовчи “Л” ва “М” исмли шахслар “Л” исмли шахснинг 2020 йил, май ойида туғилган чақалоғини 18 000 (ўн саккиз минг) АҚШ долларига сотаётган вақтда қўлга олинган. Мазкур ҳолат юзасидан ҳозирги вақтда Сирдарё вилояти ИИБ ТЭҚКБ ходимлари тезкор текширув олиб бормоқда.\n2020 йилнинг 3 июнь куни Самарқанд вилояти, Пахтачи туманида яшовчи фуқаро, 22 ёшли Н.Ё. 11 май куни туғилган 23 кунлик фарзандини Навоий шаҳрида яшовчи фуқаро Н.И.га 3000000 сўмга сотишга келишган. Ўзбекистон Республикаси ИИВ ҳузуридаги Тергов департаменти хабарига кўра, Н.Ё. чақалоғини сотиб, келишилган пулни Навоий шаҳридаги “Навоий” жоме масжиди ёнида олган вақтида ўтказилган тезкор тадбир натижасида ашёвий далиллар билан қўлга олинган.\n«Чақалоқни сотиш сабаблари ўрганилганда 19 ҳолат бўйича оилавий шароит оғирлиги, болани боқишга имкон йўқлиги, 3 та ҳолатда уй-жой олиш, 9 та ҳолатда ўз айбини яшириш ва 10 та ҳолатда моддий манфааат учун бунга қўл урилгани маълум бўлган.\nСурхондарё вилоят судининг судьяси: С.Сувонқулов\nЖИБ Музработ тумани судининг раиси: Т.Абдираимов


Ашраф Ғани: «Афғонлар — энг аввал, бироқ терроризмга қарши барча курашиши керак» – Газета.uz\nАшраф Ғани: «Афғонлар — энг аввал, бироқ терроризмга қарши барча курашиши керак»\nТерроризм таҳдиди барча учун умумий, унга қарши биргаликда курашиш лозим, деди Афғонистон президенти Ашраф Ғани Тошкент конференциясида.\n28 март 2018, 12:27 Сиёсат\nТерроризм таҳдиди барча давлатлар учун умумий бўлиб, унга қарши биргаликда курашиш лозим. Бу ҳақда сешанба куни Тошкентда бўлиб ўтган Афғонистон бўйича олий даражали халқаро конференцияда Афғонистон президенти Ашраф Ғани маълум қилди.\nУ мамлакатда терроризм ва жиноятчиликка қарши кураш олиб борилаётгани тўғрисида сўзлаб берди. Унинг сўзларига кўра, Афғонистон ҳудудида энг камида 2000 «Ислом давлати» жангарилари фаолият олиб бормоқда. «Биз уларга қарши шерикларимиз ёрдамида тинимсиз уруш эълон қилганмиз», — деди Ашраф Ғани.\n«Бизнинг кучларимиз сўнгги икки ҳафтада [жангариларни] йўқотиш бўйича кенг кўламли операция ўтказишди. 1300 нафардан ортиқ жангари йўқ қилинди, улар Нангархон ва Шимолий Афғонистондаги тор водийларда чегаралаб қўйилган. Ушбу таҳдидларга қарши курашиш учун куч ва иродамиз етарли ва биз уларга қарши тинимсиз курашишда давом этамиз», — дея таъкидлади Афғонистон президенти.\nАшраф Ғани жорий йилда илк бор наркотик лабораторияларга қарши операция ўтказилганини маълум қилди. Ҳукумат кучлари уларга 130 млн доллардан зиёд миқдорда зиён келтирди.\n«Шуни таъкидламоқчиманки, ушбу таҳдидлар барчамиз учун умумий ва уларга қарши биргаликда курашиш лозим. Афғонлар терроризмга қарши глобал курашга ўз ҳаётлари билан улуш қўшишмоқда. Биз энг олдинги сафдамиз, бироқ бу хатар билан барча курашиш лозим», — дея таъкидлади у.\n«Дунё ўзгарди, душман уруш олиб боришнинг стратегик қоидаларини тўлиқ инкор этмоқда, ҳужумлар тинч аҳоли, аёллар, болаларга қаратилмоқда, душман шифохоналар ва мактаблар, жамият ҳаётига қарши жанг олиб бормоқда, — деди Ашраф Ғани. — Бироқ биз шундай тарихий даврда яшаяпмизки, биз глобал терроризмга қарши курашда ғалабага эришмоқдамиз».\n«Агарда террористик ҳужумлар йил бошидан буён бизнинг тинчликни ўрнатишдаги хатти-ҳаракатларимизга қаратилаётган бўлса, улар ўз мақсадларига ета олишмайди. Худкушлик ҳужумлари фақатгина мазкур конференция мақсадларининг долзарблигини кучайтиради. Биз тинч йўл билан масалани ҳал этишни муҳокама қилиш учун бизга очиқ бўлган барча воситалардан фойдаланишимиз лозим», — деди Афғонистон раҳбари.\n«Биз толибларни жамиятимизга қўшиш учун курашишимиз лозим, — деди у, — шунда биз терроризм хатарларига қарши тура оламиз».\n23.10 Ичан-Қалъа давлат музей-қўриқхонасидаги экспонатларнинг 3D кўриниши яратилди


"MUZRABOT PAXTA TOZALASH" AKSIYADORLIK JAMIYATI\nАУДИТ ТАШКИЛОТЛАРИ ЎРТАСИДА ТАНЛОВ\nДата раскрытия: 15.04.2021\nДата опубликования модератором*: 15.04.2021\n“МУЗРАБОТ ПАХТА ТОЗАЛАШ” АКЦИЯДОРЛИК ЖАМИЯТИНИНГ 2021 ЙИЛ ЯКУНЛАРИ БЎЙИЧА ТУЗИЛГАН МОЛИЯВИЙ ХИСОБОТЛАРИНИ МИЛЛИЙ АУДИТ СТАНДАРТЛАРИ ХАМДА ХАЛҚАРО АУДИТ СТАНДАРТЛАРИ АСОСИДА ТАШҚИ АУДИТ ТЕКШИРУВИДАН ЎТКАЗИШ БЎЙИЧА ТАНЛОВ БОШЛАНГАНЛИГИ ХАҚИДА ЭЪЛОН ҚИЛАДИ!\nТанлов учун таклифларни тақдим қилиш жойи ва муддатлари:\nТанловда қатнашмоқчи бўлган аудиторлик ташкилотлари 2021 йил 26 апрелга қадар жамият Корпоратив муносабатлар бўлимига ўз тижорат таклифларини тақдим этишлари лозим.\nТанловда қатнашчилар қуйидаги хужжатларни тақдим этишлари керак:\n- Аудит ташкилотининг ташкилий –хуқуқий шакли, жойлашган жойи, почта манзили, телефон алоқа рақами тўғрисидаги маълумотлар.\n- Лицензиялар, рахбар имзоси ва ташкилотнинг мухри, суғурта полиси, давлат рўйхатдан ўтганлиги тўғрисидаги гувохнома билан тасдиқланган нусхалари.\n- Шартнома предмети, ариза берувчининг юридик шахслар фаолиятининг умумий аудитни ўтказиш тажрибаси.\n- Рахбар имзоси ва ташкилот мухри билан тасдиқланган хужжатлар, жумладан мутахассисларнинг таркиби ва малакасини тасдиқловчи хужжатлар, аудиторлик ташкилотида мехнат шартномаси бўйича ишлайдиган халқаро ва бошқа сертификатларга эга бўлган ходимлар сони.\n- Аудит ташкилоти томонидан аудиторлик хизматларининг нархини кўрсатган холда молиявий хисоботларнинг мажбурий аудити тақдим этиш тўғрисида имзоланган шартнома лойиҳаси.\n- Миллий бухгалтерия стандартлари (МБС) ва Миллий аудиторлик стандартлари (МАС) бўйича йирик компанияларга хизмат кўрсатиш бўйича камида (3 уч йиллик) тажрибага эга бўлиш.\n- Халқаро молиявий хисобот стандартларига мувофиқ хизмат кўрсатиш тажрибаси (аудит корпоротив бошқарув, (МСФО) бўйича хисоботларни ўзгартириш);\n- бошқа хужжатлар.\nЮқорида кўрсатилган хужжатлар, қуйидаги манзилга: “Музработ пахта тозалаш” акциядорлик жамияти Сурхондарё вилояти, Музработ тумани,“Янги диёр” маҳалласи.\nМурожат учун тел: +998-94-203-37-44; +998-90-940-86-72\nЖамиятнинг расмий корпоратив веб-сайти:muzrabotpaxta.uz


Врач-рабиолог ким ва уни қаердан топиш мумкин?\nВрач-рабиолог одатда ҳайвонлардан жабрланганларни қабул қилиб, маслаҳат беради ва керак бўлса, антирабик вакцина билан эмлаш ўтказиб, кейинчалик кузатувни олиб боради.\nОдатда қабулни ҳудудий поликлиникаларда ёки травмпунктларда ўтказади. Сизнинг яшаш жойингизда бу мутахассиснинг борлигини ўзингизни шаҳар ёки туман соғлиқни сақлаш бўлимларидан билиб олишингиз мумкин.\nАгар болага БЦЖ ўтказилмаган бўлса нима қилиш керак?\nАввал эмланмаган болага, унинг ҳолати бунга имкон бериши биланоқ ўтказиш керак. БЦЖ эмлашини ўтказишдан олдин Манту синамаси ўтказилади, манфий жавоб олингандан кейин 3-14 ўтиб, БЦЖ юборилади. Агар Манту синамаси мусбат натижа берса, БЦЖни юбориш фойдасиз. Агар боланинг ёши 2 ойликдан киччик бўлса, эмлаш Манту синамассиз ўтказилади.\nБу вакцинага қарши кўрсатмалар борми?\nВакцина қуйидаги ҳолларда юборилмайди:\nчақалоқнинг вазини 1,8 кг дан кам бўлса;\nболада ўткир ёки сурункали касалликларнинг кучайиш даврида;\nона қорнида касалланган бўлса, неврологик муаммолари бўлса;\nгемолитик касалликлар ва бошқа ўткир патологиялар бўлса;\nболаларда иммун тизим етишмовчилиги бўлса эмлаш ўтказилмайди.\nСув чечакка қарши эмлангандан кейин иммунитет қанча вақт сақланади?\nБолада ишончли иммунитет пайдо бўлиши учун 1 ёшдан - 13 ёшгача битта эмлаш олиш етарлидир. Ўсмирларда 78% ҳолатларда ҳимоя шаклланади. Шунинг учун 13 ёшдан катта болаларга оралиғи 10 ҳафтадан ошмаган ревакцинация (қайта эмлаш), ўтказилиши керак.\nРотавирус вакциналари билан эмлашга қарши кўрсатмалар борми?\nРотавирус инфекциясига қарши эмлаш учун қарши кўрсатмалар қуйидагилар:\nбиринчи дозага оғир аллергик реакциялар;\nвакциналарнинг компонентларига шу жумладан анамнезда (суриштирувда) латексга оғир аллергик реакциялар;\nоғир иммун танқисликнинг аралашган шакллари;\nанамнезада ичак инвагинцияси мавжудлиги;\nсоғайишини кутиш лозим бўладиган, ўрта ва оғир даражали юқумли ва соматик касалликлар. Бунга ўрта ва оғир даражадаги диариея ва қайт қилаётган болалар ҳам киради.\nВПЧ қанчалик кенг тарқалган?\nВПЧ жинсий йўл билан юқадиган энг кўп тарқалган касалликлардан бири. Эркаклар ва аёлларнинг 80 фоизи ҳаёти давомида ушбу вируснинг қайсидир тури билан зарарланади, айниқса ВПЧ вируси эркаклар ва аёлларнинг жинсий фаол даври 25 ёшгача бўлган даврда кенг тарқалади.\nВПЧ келтириб чиқарадиган рак касаллигидан энг кўп учрайдигани бачадон бўйни ракидир.\nШу билан бирга, ВПЧнинг бир нечта турлари анус, вулвалар, жинсий аъзо ва томоқ раки касалликларини ҳамда эркаклар ва аёлларда оғриқли, қийин даволанадиган ўткир учли кондиломани келтириб чиқариши мумкин.\nВПЧнинг бошқа турлари оёқ ва қўлларда сўгаллар пайдо қилиши мумкин.\nАгар бола 6 ёшгача ХИБга қарши эмланмаган бўлса, уни эмлаш керакми?\n59 ойликдан катта ёшдаги болаларга ХИБ-инфекцияга қарши аввал эмланмаган бўлса ҳам эмлаш тавсия этилмайди.\nПолиомиелит вакцинаси ўзи нима?\nВакцина жуда кучсизлантирилган ва ўлдирилган вируслардан иборат бўлиб, уни организмга юборилиши натижасида касалликка қарши иммунитет ҳосил бўлади. Вирус организмда кўпайиб, қонда антитаналар ишлаб чиқилишига мажбурлайди, вақт ўтиб организмдан тўлиқ чиқиб кетади, шу билан болада “пассив” иммунитет пайдо бўлади.\nПолиомиелитга қарши эмлашнинг таъсири, айнан унинг юбориш жойига боғлиқ. Эмлашнинг орал ва инактивланган турлари фарқланади. Орал вакциналар болаларнинг оғзига томилиши билан самарали ҳисобланади, лекин асоратлар ҳам келтириб чиқариши мумкин.\nТабиий вирус ичак трактларида кўпайганлиги сабабли, вакцинани орал йўл билан юборилиши полиомиелитга қарши кучли иммунитет ишлаб ҳосил бўлишига сабаб бўлади.\nИнактивланган вакцина инъекция орқали юборилиб, бола организми учун хавфсиз ҳисобланади.\nПневмококк инфекциясига қарши қайси ёшда эмланади?\nЎзбекистон Республикаси профилактик миллий эмлаш календарида пневмококк вакцинаси билан (Превенар вакцинаси) 2, 3 ойлигида эмлаш ва 1 ёшда қайта эмлаш ўтказилади.\nВГАга қарши вакцинани кимга қилиш мумкин?\nВГАга қарши эмлаш ҳозирча Ўзбекистон Республикаси профилактик эмлаш календарига киритилмаган. ВГАга қарши эмлаш аввал ВГА билан касалланмаган ёшлар ва катталарга ҳамда қуйидаги касалликни юқтириб олиш хавфи бор одамларга:\nБолалар мактабгача тарбия муассасаларига ва ўқув масканларига боришдан олдин;\nВГА ўчоғида мулоқотда бўлган шахслар;\nВГА юқиш даражаси юқори бўлган ҳудудларга боувчи шахслар (сайёҳлар, ҳарбийлар, шартнома асосида ишловчилар)\nУмумий овқатланиш ва сув таъминотида аҳолига хизмат кўрсатувчи ишчилар;\nАнамнезда жигарида сурункали касалликлари бор бўлса.\nМавжуд менингококк вакциналарининг хусусиятлари қандай?\nКенг қўлланилаётган менингоккок вакциналар полисахаридли вакциналар ҳисобланади. Улар 2 ёшдан катта болалар учун самарали бўлиб, камида 3 йилгача ҳимоя билан таъминлайди, уларнинг эпидемиологик самарадорлиги 85-95 фоизгача етади. Бироқ қайд этилаётган менингит касаллиги ҳолатларининг ярмини ташкил қилувчи 2 ёшгача бўлган болаларда бошқа полисахарид вакциналари каби кучсиз иммунитет ҳосил қилади. А гуруҳлари вакцинаси эпидемиологик кўрсаткичлар асосида 12 ойликдан катта болаларга қўлланилади, лекин бу ёшда рутинли эмлаш учун бу вакцина самарасиз ҳисобланади. С гуруҳли вакциналар 2 ёшгача бўлган болалар учун самараси камроқ бўлади.\nБошқа полисахарид вакциналар каби менингоккок вакциналари ҳам бир марта юборилади.\nЖССТ 2 ёшдан катта бўлган хавфли гуруҳдаги болаларга ва эпидемия вақтида мавжуд А+С менингоккокли вакциналарни қўллашни тавсия этади.\nГепатит В вакцинасидан касалликни юқтириб олиш мумкинми, эмланган одам юқумлими?\nВГВ вакцинасидан касалликни юқтириб олиш мумкин эмас. Вакцина бутун ВГВ вирусини сақламайди, балки уни касаллик келтириб чиқараолмайдиган, фақат организмда ВГВ вирусига қарши иммун жавоб пайдо қиладиган вируснинг сиртқи қобиғи қисмларини сақлайди. Шу сабабли эмланган одам инфекция манбаи бўла олмайди ва донорликка ҳеч қандай қарши кўрсаткичлар йўқ.\nГриппга қарши вакцинани кимларга қилинмайди?\nВакциналарнинг ишлаб чиқарилиши ЖССТ тавсиялари билан тўлиқ тасдиқланган жараён ҳисобланади. Улар самарадорликка, хавфсизликка ва одамларга нисбатан қарши кўрсатмалар бўйича бир нечта текширишлардан ўтказилади:\nаввалги гриппга қарши эмлашда оғир аллергик реакциялари бўлса;\nтухум оқсилига жиддий аллергиялар бўлса: грипп вируслари товуқ эмбрионларида ўстирилганлиги учун, тухум оқсили қисмлари инъекцияга тушиши мумкин.\nКПК қачон ва қаерга қилинади?\nВакциналарнинг бир марталик дозаси 0,5 мл бўлиб, тери остига чуқур юборилади. Кичик ёшдаги (2 ёшгача) болаларнинг сонига юборилади, катта ёшдаги болаларга елкага юборилади.\nАгар Сиз КПК вакцинасини қандайдир сабаб билан ўз вақтида олмаган бўлсангиз, имкон бўлши билан уни олишга ҳаракат қилинг. Бола улғайиши билан унинг мулоқот доираси кенгайиб, қизамиқ, қизилча ва тепки касалликларини юқтириш хавфи ортади. КПКнинг иккинчи дозасини қилишни бола мактабга чиққунига қадар улгириш керак.\nҚутуришга қарши эмлашдан кейин қандай ноъжўя таъсирлари бўлиши мумкин? Кимга мурожаат қилиш керак?\nҲар қандай вакциналар қўлланилганда маҳаллий ёки умумий ноъжўя таъсирлари пайдо бўлиш эҳтимоли мавжуд. Айнан бир вакцинадан кейин пайдо бўладиган ноъжўя таъсирлар рўйхатини уни қўлланиш йўриқномасидан топишингиз керак.\nАнтирабик вакциналар юборилгандан кейин ноъжўя таъсирлар пайдо бўлса, айнан сизга эмлаш ўтказган тиббиёт муассасасига ёки участка шифокорига мурожаат қилиш керак.\nБЦЖ эмлаш ўтказилганда қандай асоратлар кузатилиши мумкин?\nАввалам бор, барча ота-оналар билишлари керак, силга қарши эмлашдан кейинги йирингли яралар асорат ҳисобланмайди. Жуда кам ҳолларда қуйидаги ҳоллар кузатилиши мумкин:\nСовуқ абсцесс – агар препарат тери остига тушса пайдо бўлади, жарроҳ даволаши талаб этилади.\nЛимфаденит – микобактериялар лима тугунглирига тушса ривожланади, агар лимфа тугуни 1 см.дан катта бўлса, жарроҳлик аралашуви ўтказиш керак бўлади.\nКелоид чандиқ – инъекция жойида тери қизаради ва шишади, бундай ҳолларда ревакцинация ўтказилмайди.\nОстеомиелит – суякни микобактериялар билан зарарланади, 200 минг боладан биттасида учурайди, иммун бузилишларини келтириб чиқаради.\nЧегараланган (Генерализациялашган) БЦЖ-инфекциялари –эмланган болаларнинг миллион нафаридан биттасида ривожланади, болада оғир иммунитет бузилишларига олиб келади.\nЭмлашдан кейин асоратлари бўлиши мумкинми?\nОдатда болалар сув чечакка қарши эмлашни яхши қабул қилишади. Ҳозирги вақтдаги мавжуд вакциналар енгил ва хавфсиз ҳисобланади. Лекин, кам бўлса-да қуйидаги ноъжўя таъсирлари бўлиши мумкин:\nСув чечакка қарши эмлашдан кейин 24 соат давомида маҳаллий: инъекция жойида зичлашиш, шиш, оғриқ ва қизариш кузатилиши мумкин. Бу белгилар бир неча кун ичида ўз – ўзидан йўқолиб кетади;\nГипертермия. Тана ҳароратининг кўтарилиши – организмни патоген антигенларга қарши табиий реакцияси. Бу ҳолат дори препаратлари қўлланилишини талаб қилмайди;\nТери қопламасида кўринишидан сув чечак тошмаларини эслатувчи полиморфик тошмалар тошиши;\nТерида интенсив қичиш;\nЕнгил безовталик, чарчоқни ортиши, апатия;\nЛимфа тугунларида енгил шиш, оғриқ пайдо бўлиши.\nСув чечакка қарши эмлангандан кейин 7 – 21 кун ичида умумий белгилар пайдо бўлади, шунинг учун шифокорлар уларни кечиккан белгилар деб ҳисоблашади. Пайдо бўлган белгиларга қўшимча даво керак эмас, улар 3-4 кун ўтиб, ўз-ўзидан йўқолиб кетади.\nРотавирусга қарши вакцина билан эмлаш учун ишончли далиллар борми?\nДунёнинг 60дан ортиқ давлатлари миллий эмлаш календарларига ротавирусга қарши эмлаш киритилган. Эмлаш календарига киритилгандан кейин уларнинг кўпчилигида касалликнинг юқиши 80-90 фоизга камайиб, ичак инфекцияларининг ўлим кўрсаткичи 20-40 фоизга камайди.\nШу билан бирга, улар орал йўли орқали қабул қилинадиган вакцина бўлганлиги учун, асоратлар келтириб чиқармайди. Уни чала туғилган чақалоқларга ва иммунодефицит билан туғилган чақалоқларга ҳам тайинлаш мумкин.\nБачадон бўйни раки касаллигини нима келтириб чиқаради?\nАмалда барча ҳолатларда бачадон бўйни раки касаллигини ВПЧнинг жинсий йўл орқали юқадиган турлари келтириб чиқаради.\nВПЧ вируси тери қопламаси ва шиллиқ қаватларни, жумладан аёлларда бачадон бўйни шиллиқ қаватини зарарловчи кенг тарқалган вирусдир. Кўпинча вирус юққандан кейин 1-2 йил ўтган ўз-ўзидан йўқолиб кетади, бироқ 5-10 фоиз инфекция юққан аёлларда вирус узоқ сақланиб қолиб, патологик ҳужайралар ривожланиши мумкин. Бу эса, рак касаллиги ўчоқларини келиб чиқишига олиб келади. Бачадон бўйни раки одам соғлиғига узоқ муддат зарар етказиб фарзандсизликка ва ҳатто ўлимга олиб келиши мумкин.\nБола 3 ёшда ХИБга қарши учинчи вакцинани 6 ойлигида олган, икки ёшда ревакцинация олмаган. Ҳозир ревакцинация ўтказиш керакми?\n5 ёшгача бўлган болаларга тавсия этилади, туғилгандан кейин ҳеч бўлмаганда, бир марта ХИБ инфекциясига қарши эмлаш олган бўлса, узоқ муддат ҳимоя шаклланади.


Ўзбекистонда АҚШ долларининг ҳам реал, ҳам расмий курси ошди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:18 - Ўзбекистонда АҚШ долларининг ҳам реал, ҳам расмий курси ошди\nБугун Ўзбекистон Республикаси Марказий Банки хорижий валюталарнинг сўмга нисбатан янги қийматини белгилади. Унга кўра, долларнинг расмий курси ўтган ҳафтадаги кўрсаткичдан 27,97 сўмга қимматлаб, 4042,47 сўмни ташкил этди. Евро эса 44,38 сўмга ошиб, 4613,28 сўмга тенг бўлди.\n“Қора бозор”да АҚШ долларининг юзталиги 848 000 сўмдан сотилмоқда. Худди шу миқдордаги валютани саррофлар 843 000 сўмга харид қилишади. Ҳукуматнинг валюта конвертациялари билан боғлиқ гап-сўзлари чиққандан бери бозор анчайин тинч. Саррофларни таъқиб қилиш, кунда-кунора ўтказиладиган рейдлар сони камайган, дейди мухбиримиз.


Бино ва иншоотларни ижара шартномасини давлат рўйхатидан ўтказиш\nХизмат: Бино ва иншоотларни ижара шартномасини давлат рўйхатидан ўтказиш\nБино ва иншоотларни ижарага беришни давлат рўйхатидан ўтказиш.\nЖисмоний ва юридик шахсларга белгиланган давлат хизматлари марказлари орқали (турар ва нотурар жой тоифасидаги) кўчмас мулк объектлари бўйича кадастр хизматларини кўрсатиш\nҚорақалпоғистон Респубикаси ва Тошкент шахри ер тузиш ва кўчмас мулк кадастри давлат корхонаси\nВазирлар Махкамасининг 2009 йил 8 апрелдаги 102-сон фармони.\nМурожаат келиб тушган кундан бошлаб бир иш куни.\nБино ва иншоотларни ижарага бериш келишувини рўйхатидан ўтказиш\nРегистрация қилиш учун хужжатларни ёки маълумотларни тўлиқ келтирмаслик.\nТопширилган аризада камчилик топилган холларда ёки маълумотлар тўгрилиги тасдиқланмаган холда хизмат кўрсатишда рад этилади. Талабгор кайта ариза топшириш хуқуқига эга.\nМанзил:100097, Тошкент шаҳри, Чўпон ота кўчаси, Мавзе "С"\nФакс: +99871 273-8661 Веб-сайт:\nЭлектрон почта: info@ygk.uz\nНотариал тасдиқланган объект хақида маълумотлар тўғрисидаги шартома.\nУ қандай ишлайди ?\nЯгона порталга кириш, сўровномаларни тўлдириш ва ЭРИ билан тасдиқлаш, кўриб чиқиш муддати ва рўйхатга олиниши.


Сафдошларимиз фахрийлар хонадонида / ADOLAT ижтимоий-сиесий газетаси\nСафдошларимиз фахрийлар хонадонида\nАйни кунларда наманганлик партиядошларимиз Хотира ва Қадрлаш куни муносабати билан ўтказилаётган тадбирларда фаол қатнашмоқдалар.\n— “Аждодларни хотирлаш — муқаддас қадрият”, “Эътибор ва ғамхўрлик — инсоний бурч” шиорлари остида ташкил этилаётган учрашувлар ва давра суҳбатларида фашизм устидан қозонилган ғалабада халқимизнинг ҳам мардонавор ва салмоқли ҳиссаси борлиги унутилмас ҳақиқат эканлиги таъкидланмоқда, — дейди Ўзбекистон “Адолат” СДП Наманган вилоят кенгаши раиси Исроил Жўраев. — Шунингдек, уруш фахрийларининг хонадонларида бўлиб, уларнинг оловли йиллар ҳақидаги хотираларини тинглаш, ёшларни ватанпарварлик руҳида тарбиялаш каби масалалар ҳам диққат марказида турибди.\nНаманган шаҳридаги “Ҳақиқат” маҳалласида икки нафар Иккинчи жаҳон уруши фахрийси умргузаронлик қилмоқда. Шарифжон ота Нуриддинов 95 ёш, Жаббор ота Содиқов эса 93 ёшда, маҳалла аҳли бу табаррук инсонлар билан фахрланади, уларга иззат-икром кўрсатади. Отахонлар ҳузурига тез-тез меҳмонлар ташриф буюриб туришади.\n“Адолат” СДП фаолларидан бир гуруҳи шу табаррук инсонлар хонадонида бўлди. Олий Мажлис Қонунчилик палатаси депутати Шуҳрат Якубов, партия фаоллари “Ҳақиқат” маҳалласида истиқомат қилаётган уруш фахрийларини Хотира ва Қадрлаш куни муносабати билан қутлаб, совға-саломлар топширишди.\nШарифжон ота ва Жаббор ота фахрийларга кўрсатилаётган ғамхўрлик учун миннатдорлик билдириб, Ватан осмони ҳамиша тинч ва мусаффо бўлишини тилаб дуо қилдилар.\nПартия вакиллари “Қадамжой” маҳалласида яшовчи юз ёшли Абдуллажон ота Йўлдошевнинг хонадонида ҳам бўлишди. Уруш ва меҳнат фахрийлари билан самимий учрашув ва суҳбатлар вилоятнинг барча туманларида ўтказилмоқда.\nБуғли газ ускуналари жорий қилинмоқда...\nЎзбекистон “Адолат” СДП Қашқадарё вилояти кенгаши ташаббуси билан Қарши давлат университетида “Қайта тикланувчи энергия манбалари...\nВатанпарвар ёшлар – буюк келажак бунёдкори...\nЎзбекистон “Адолат” СДП ташаббуси билан ўтказилган навбатдаги анжуман — Истеъдодли ёшлар форуми ҳам бу фикрни яна бир бор яққол и...\nТашаббусларни қўллаб-қувватлаш ҳудудларни ривожлан...\nЧирчиқ шаҳар Кенгашидаги Ўзбекистон “Адолат” СДП депутатлик гуруҳи аъзолари самарали иш олиб боришмоқда....


Миржалол Қосимов: "Энг ёмон ўйинимизни ўтказдик"\nЎзбекистон Суперкубоги учрашувидан кейин ташкил этилган матбуот анжуманида жамоамиз бош мураббийи Миржалол Қосимов қатнашди.\n- "Локомотив" жамоасини ҳаққоний ғалаба билан табриклайман. Биринчи бўлимда жамоамиз умуман футбол ўйнамади. Оғир ўйин ва узоқ парвоз футболчиларга таъсир қилди деб ўйлайман. Икки хил таймга гувоҳ бўлдик. Лекин танаффусдан кейин уйғонганимизда поезд кетиб бўлганди. Соврин ютиш учун зўр имконият пайдо бўлганди. Бироқ футболчиларни тикланиш жараёнини яхши ўтказа олмаганимиз панд берди. Ҳаёт давом этади.\nЖамоамизда фақат Жасур Ҳасанов ўйнамайди. Футболни жамоавий ўйналади. Бизда янги жамоа, футболчилар ўзаро тил топишиши, чизиқлар орасидаги боғламлар ишлаши учун маълум вақт керак бўлади. Биринчи бўлимда жамоамиз томонидан деярли ҳеч қандай ҳаракат бўлгани йўқ. Бугунги ўйиндан тўғри хулоса чиқарамиз. Ҳар бир учрашув бизга озуқа беради.\nҲимоядаги муаммолар? Чемпионатгача янги футболчилар келиши ёки келмаслигини вақт кўрсатади. Янги футболчиларни олиш имконияти паст. Чунки жуда ҳам қисқа фурсат қолди. Ҳозирча учта ўйин ўтказдик. Агарда уларни таққослайдиган бўлсак, бугун энг ёмон учрашувимиз бўлди. Ҳимоячиларимизнинг барчаси бошқа-бошқа жамоалардан келишган. Ўзаро ўйин кўникмаси пайдо бўлиши учун амалиёт ва вақт керак бўлади. Чемпионатга қадар мазкур муаммоларни бартараф этишга ҳаракат қиламиз.\nЧемпионат бошлангунга қадар бу мағлубиятларни кўтариб юриш осон эмас. Ҳозиргина кийиниш хонасида ҳам йигитларга бугун шоҳсупада сизлар бўлишларингиз мумкин эди дея айтдим. Ўз мухлисларимиз олдида ноқулай ҳолатда қолдик. Бу мағлубиятлар бизни чемпионатга янада яхшироқ ва жиддийроқ тайёргарлик кўришимизга ундайди.


Йўловчини ўлдириб, уни ариққа ташлаб қочган ҳайдовчи қидирилмоқда - Халқ сўзи\nЙўловчини ўлдириб, уни ариққа ташлаб қочган ҳайдовчи қидирилмоқда\n18:28 05 Июль 2018 Жамият\nФарғона вилоятининг Қува туманида 4 июль куни номаълум ҳайдовчи аниқланмаган автомашинани Юзия қишлоғида жойлашган “Юзия” МФЙ биноси олдида ҳайдаб кетаётиб шу МФЙда яшаган М.Б.ни уриб юборган. Бу ҳақда ИИВ Жамоатчилик ва ОАВ билан алоқалар бошқармаси хабар берди.\nНатижада жабрланувчи воқеа жойида вафот этган. Ҳайдовчи эса ўз жиноятини яшириш учун унинг жасадини Тошлоқ тумани Заркент қишлоғи А.Навоий кўчасидан оқиб ўтувчи ариққа ташлаб кетган.\nУшбу йўл-транспорт ҳодисасини содир этган номаълум ҳайдовчини аниқлаш ва ушлаш чоралари кўрилган.\n«Агарда кимда-ким ушбу ҳолатга гувоҳ бўлган, ҳайдовчи ёки автомашина ҳақида бирон-бир маълумотга эга бўлса, ички ишлар органларининг ҳудудий бўлимларига ёки 102 телефон рақамига хабар беришларини сўраймиз!», дейилади ИИВ баёнотида.


Качалово бозорида ўлганларнинг ўзбекистонликлар экани айтилмоқда\nКачалово бозоридаги ëнғин чиққан жой.\nМосквадаги бозорда ëнғин чиққан ангарни ижарага олган шахс устидан жиноят иши очилди ва бунга қадар қочиб улгурган шахс қидирувга берилди.\nМоскванинг Варшава шоссесида жойлашган Качалово бозоридаги ëнғин сешанба куни тонгги соат 5 да бошланган ва расмий маълумотга кўра, ёнғин 50 квадрат метрлик ангар ичидан ўтган электр симдан чиққан.\nАнгар ичида 20 одам яшаган ва унинг эшиклари устидан қулфлангани боис ичкаридагилардан фақат 3 киши жонини қутқара олган, холос. Қолган 17 киши ёниб кетган.\n2006 йилдан бери рўй берган энг катта ёнғин, деб баҳоланган ушбу ёнғиндан қурбон бўлганларнинг ҳаммаси, сўнгги норасмий маълумотларга кўра, Ўзбекистон фуқароларидир\nКачалов бозоридаги ëнғин\nРоссиядаги ахборот агентликлари дастлаб нобуд бўлганларнинг аксари бозордаги қурилиш майдончасида ëтиб-ишлаëтган тожикистонлик меҳнат муҳожирлари эканини хабар қилган эди.\nАммо Тожикистон Ташқи ишлар вазирлиги матбуот котиби Давлат Назриев¸ қурбонлар орасида Тожикистон фуқаролари йўқлигини билдирди.\n- Москвадаги Тожикистон элчихонаси томонидан тасдиқланган бизда мавжуд маълумотларга кўра, ёнғинда нобуд бўлагн 17 киши орасида Тожикистон фуқаролари йўқ, - деди Тожикистон Ташқи ишлар вазирлиги матбуот котиби Давлат Назриев.\nРоссиядаги тожик муҳожирлари жамоаси раиси Карамат Шарипов эса ўлганларнинг тожик тилида сўзловчи Ўзбекистон фуқаролари экани ҳақида баёнот берди.\nМосквадаги Ўзбекистон элчихонасининг Озодлик мухбири боғланган расмийси¸ ҳозирда ўлганлар шахсини аниқлаш давом этаëтгани ва элчихона қурбонларнинг Ўзбекистон фуқаролари экани ҳақидаги маълумотни тасдиқлай олмаслигини билдирди.\nТахминларга кўра¸ ëнғинда ўлганлар Ўзбекистоннинг Сурхондарë вилоятидан келган тожик тилда сўзлашувчилар бўлган.\nКачалов бозоридаги ëнғинда 17 киши ҳалок бўлди\nҲозирда Озодлик мухбири ўлган ва жароҳатланган ўзбекистонликларга оид тафсилотларни ўрганишга уринмоқда.\nРоссия Фавқулодда вазиятлар вазирлигининг билдиришича¸ ëнғин чиққан ангар ўтган ойда текширувдан ўтказилган ва текширув давомда 18 та камчилик, хусусан, иншоотнинг ёнғин хавфсизлиги талабларига умуман жавоб бермаслиги аниқланган.\nАммо, эътирозларга қарамай камчиликлар бартараф этилмаган. Шу боис ангарни ижрага олган шахс устидан жиноий иш қўзғатилди ва айни дамда бу шахснинг ўзи қочиб улгургани боис, унинг қидирувга берилгани айтилмоқда.\nМосквадаги бозорда ëнғин\nАйни пайтда¸ душанба куни кечқурун “Москва-сити”нинг “Восток” номли бизнес марказида ҳам ëнғин чиқди ва расмийларга кўра¸ ёнғинга қурилиш кранига ўрнатилган прожекторнинг тез ёнувчи материалларга иссиқлик таъсири сабаб бўлган.\n67 қаватли бинонинг охирги икки қаватида душанба куни кечқурун рўй берган ёнғин йигирмадан ортиқ ўт ўчирувчи ва махсус вертолëтлар иштирок этди.\nМосквадаги осмонўпар бинода ëнғин\nРоссия Фавқулодда вазиятлар вазири Сергей Шойгу бинонинг ёнғиндан хавфсизлик ҳолатини юзасидан қўшимча текширув ўтказиш ҳақида буйруқ берганини айтди.\nБундан ташқари, Москва шаҳридаги барча бозорларида хавфсизлик чораларини қайта текшириш ҳақида кўрсатма ҳам берилди.\nАзиз муштарий¸ мабодо сиз Москвадаги бу икки ëнғинга гувоҳ бўлган бўлсангиз¸ ëхуд бу ëнғинлардан талафот кўрганлар ҳақида ахборотга эга бўлсангиз¸ Озодликка маълумот йўлланг.\nБунинг учун Skypeда Ozodskype га сим қоқинг¸ ëхуд "Эркин микрофон" учун ажратилган +42 06 02 612 713 рақамига сим қоқинг.


Мурод Жуманов | SIRDARYO VILOYATI MUSIQALI DRAMA TEATRI\nBosh sahifa > Мурод Жуманов\nЖуманов Муроджон 1984 йил Сирдарё вилояти Боёвут туманида туғилган. Миллати ўзбек. Маълумоти ўрта махсус.\nЖуманов Муроджон 2001-2004 йилларда Гулистон Санъат коллежининг “Оммавий тадбирлар режиссёри” бўлимида таҳсил олган. 2004 йилдан бугунги кунгача Сирдарё вилоят мусиқали драма театрида ўз ижодий фаолиятини давом эттирмоқда.\nСирдарё вилояти мусиқали драма театрида саҳналаштирилган “Тўй” спектаклидаги Журъат, “Жавоҳирлар шаҳри сеҳргари” да кучукча Тотошвой, “Келинг бир кулишайлик” да ҳар хил образлар, “Чиполлино” да Сеньор Помидор, “Ёмониннг бир қилиғи” да Қароқчи, “Заҳарли томчилар” да Асрор, “Падаркуш” да Тошмурод, “Қор ёғмайдиган мамлакат” да Шахзода, “Хонума хоним” да Анзор ҳамда “Ғаройиб карнавал” Эчкича, “Хотинлар “гап”идан чиққан ҳангома”да Комил, “Сирли бошоқда”да Шамолвой, “Инсон ўзинг” трагикомедиясида Азиз, , “Баджаҳл қуёнча”да Қувноқ бобо, “Кўча болалари”да Милиционер, “Ниқоб”да Мхх ходими, “Тафаккур” раис Эшбоев, “Ойдинда юрган одамлар”да Қоплон, “Бу чоллар, ёмон чоллар”да Зойир почтачи, “Жонгинам шартингни айт”да Қўшни, “Оппоқ қор излаб...” каби ролларни ижро этган.\nВилоят ва Республика миқиёсида нишонланган “Конституция куни”, “14 январ Ватан ҳимоячилари”, “Наврўзи олам”, “Мустақиллик байрами” ва “Президент арчаси” каби сиёсий тадбирларда ҳам бир қатор тарихий ҳамда замондош қаҳрамон шахслари қиёфалари ижрочиси сифатида томошабинлар олқишига сазовор бўлиб келмоқда. Бундан ташқари вилоят бўйлаб ўтказилган тарғибот гуруҳлари, ижодий учрашувлар каби вилоят тадбирларида ҳам мунтазам бошловчи сифатида иштирок этиб келади.\nЖуманов Муроджон иштирокидаги “Хушчақчақ” гуруҳи кенг томошабинлар оммаси ҳамда Қўқон ва Хонободда ўтказилган қизиқчи ва аскиячилар кўрик танловларида муваффақият билан чиқишлар қилиб, катта олқишларга сазовар бўлиб келди. Ўзбекистон телевидениеси томонидан тасвирга олинган “Хушчақчақ”, “Табассум”, “Қувноқ телевизор” ҳажвий кўрсатувларида ҳам мунтазам иштирок этиб ойнаи жаҳон мухлисларининг назарига тушди.\n2012 йил пойтахтда бўлиб ўтган Республика “Сухандонлар ва конферансьелар” кўрик танловида фахрли иккинчи ўринни эгаллаб, нуфузли ҳакамлар ҳайатининг дипломи ва қимматбаҳо совғаларини қўлга киритди.\n2015 йили Ўзбекистон Давлат санъат ва маданият институтида 72 соатли малака ошириш курсида таҳсил олиб қайтди.\nШу билан бир қаторда унинг камтарона ижоди вилоят ҳокимлиги, хотин қизлар\nқўмитаси ва маданият бошқармаси томонидан бир неча бор эътироф этилиб, фахрий\nёрлиқ ва эсдалик совғалари билан тақдирланди.\nЖамоат ишларида фаол иштирок этиб, театр жамоаси орасида намунали хулқи ва изланувчанлиги билан ўрнак бўлиб келмоқда.\nДоимо ижодда, изланишда бўлган Муроджон Жуманов оилалик. Уч нафар фарзанднинг отаси.


Брюсселдаги махсус амалиёт вақтида 2та портлаш содир бўлди\n18:50 / 25.03.2016\nБельгия пойтахти Брюссель шаҳрининг Скарбек туманида портлашлар содир бўлди. Бу ҳақда RTBF хабар тарқатган.\nМаълум қилинишича, шубҳали шахслар кўп бўлган ва 22 март кунги терактлар ижрочилари яшаган бу ҳудудда ўтказилаётган махсус амалиёт вақтида отишма чиқиб, портлашлар юз берган.\nРейтер агентлиги маълумотига кўра, ҳудудда амалиёт ўтказаётган махсус ҳарбий хизматчилар бир террорчини бартараф этишган.\nАйни вақтда ҳудудда тозалаш ишлари давом этмоқда.\n— I.E.N. (@GoldenKrant) 25 марта 2016 г.\nЭслатиб ўтамиз, 22 март куни маҳаллий вақт билан соат 8:10да Брюссель аэропортида иккита портлаш содир этилди. Кўп ўтмасдан, Брюсселдаги метро бекатларида ҳам 3та теракт амалга оширилди. Сўнгги маълумотларга кўра, портлашлар оқибатида 31 киши ҳалок бўлган, 300га яқин киши жароҳатланган.\nТеракт учун жавобгарликни ИШИД ўз зиммасига олган. Жангарилар бу хуруж Бельгиянинг Ироқ ва Сурияда халқаро коалиция таркибида ИШИДга қарши амалиётларда иштирок этгани учун содир этилганини билдиришган.


Бугун Эрон ҳукумати ўз номига билдирилаётган халқаро танқидга қарамасдан, уранни бойитиш бўйича тадқиқотларини давом эттиришини маълум қилди.\nТашқи ишлар вазирлиги расмийси Хамид Ризо Осифий ҳам Эрон АҚШ ҳамда Европа иттифоқи томонидан бўлаётган босимга ён бермаслиги ва ўз тадқиқотларини давом эттиришини таъкидлади. Осифийга кўра, бу тинчлик йўлидаги тадқиқот ва уларни олиб боришга Эрон ҳақлидир.\n“Эронни бу ҳуқуқдан воз кечиш ва уранни бойитиш бўйича тадқиқотни тўхтатишга уриниш вақти ўтди. Тинчлик йўлида ядровий тадқиқот олиб бориш - бу бизнинг қонуний ҳаққимиздир. Биз буни ҳеч қачон тўхтатмаймиз”, - деди Эрон Ташқи ишлар вазирлиги расмийси.\nАҚШ ва Европа Иттифоқи расмийлари воз кечмаган тақдирида Эрон ядровий дастурини БМТ Хавфсизлик кенгаши муҳокамасига тақдим этиш ҳақида огоҳлантирган.


2018 йилдан бери халқ таълими вазири ўринбосари лавозимида ишлаб келаётган Дилшод Кенжаев президент маслаҳатчисининг ўринбосари этиб тайинланди.\nТОШКЕНТ, 2 фев — Sputnik. Дилшод Кенжаев Ўзбекистон президентининг ёшлар, фан, таълим, соғлиқни сақлаш, маданият ва спорт масалалари бўйича маслаҳатчиси ўринбосари лавозимига тайинланди. Президент тегишли фармонга имзо чекди. Бу ҳақда Халқ таълими вазирлиги матбуот хизмати хабар берди.\nКенжаев 2018 йилдан бери Халқ таълими вазири ўринбосари лавозимида ишлаб келаётган эди.\nДилшод Кенжаев 1977 йил 3 январда Андижон вилоятида туғилган. Тарих фанлари номзоди. 2000 йил Ўзбекистон Миллий университети бакалавр, 2002 йилда магистратура йўналишларини тамомлаган.\n2006 йилгача Тошкент шаҳридаги 191-мактаб тарих фани ўқитувчиси бўлган.\n2006−2012 йилларда Тошкент шаҳар педагог кадрларни қайта тайёрлаш ва малакасини ошириш институти “Ижтимоий фанлар ва маънавият асослари” кафедрасида катта ўқитувчи, мудир, маънавий маърифий ва илмий ишлар бўйича проректор бўлиб ишлаган.\n2015−2017, 2017−2018 йилларда Халқ таълими вазирининг ўринбосари сифатида фаолият юритган.\n2018 йилда Вазирлар Маҳкамаси Маданият, санъат ва ёшлар сиёсати масалалари АТД Ёшлар сиёсати ва маънавий ривожлантириш масалалари шўъбаси мудири бўлиб ишлаган.


Россия: Махачқалъа мэри қотилликка алоқадорликда гумонланмоқда\n26 ноябр 2020, Тошкент вақти: 21:10\nМахачқалъа мэри Саид Амиров шанба куни ҳибс этилиб, Москвага олиб келинди.\nРоссия Тергов қўмитасининг маълум қилишича, Амировга нисбатан жиноят иши очилган бўлиб, у Махачқалъа туман тергов бўлими раҳбари Арсен Гаджибековнинг ўлимига алоқадорликда гумонланмоқда.\nМазкур жиноий иш бўйича қотилликка алоқадорликда гумонланиб яна ўндан ортиқ киши ушланган.\nАввалроқ Доғистоннинг Каспийск шаҳрида Махачқалъа мэрининг муовини Юсуп Жапаров қўлга олингани ҳақида хабар қилинганди. Жапаров Саид Амировнинг жияни бўлиб ҳисобланади.


Ироқ президентиСаддам Ҳусайн ҳайкали 9 апрел куни америкалик аскарлар ва бағдодликлар тарафидан ҳамжиҳатлик билан ағдарилди. Телеэкранларда акс этган бу лавҳалар ҳалоскор америкаликлардан миннатдор бўлган Ироқ аҳолиси ҳақида тасаввур яратди. Аммо, орадан икки ой ўтиб АҚШда ўтказилган тадқиқотлар, бутун дунë бўйлаб аксил америка ҳиссиëтлари кучайиб бораëтганини кўрсатди.Пю деб аталадиган нуфузли марказ ўтказган сўровларга кўра¸жаҳонда Америкага муносабат жиддий ëмонлашганига, Ироқ уруши сабаб бўлган.\nТашкилот вакиласи Гросс Мюллер ҳоним бу ҳусусда шундай дейди:\n- Ироқдаги уруш ҳақиқатдан ҳам Америка Қўшма Штатларининг омма орасидаги обрўсини тушириб юборган кўринади. Бу галги сўров натижалари 2002 йилдагига қараганда ҳам пастга тушиб кетган.\nСўровлар дунëнинг 20 давлати ва Фаластин муҳторияти ҳудудларида 16 минг киши ўртасида ўтказилди. Бу тадқиқот ўтган йили 44 мамлакатда 38 минг киши орасида ўтказилган сўровларга қўшимча ҳисобланади. Сўров натижалари ҳақида гапирар экан Гросс Мюллер ҳоним уруш ҳаракатлари АҚШ президенти Жорж Буш обрўйига путур етказганини таъкидлайди:\n- Ироқдаги урушдан кейин кўрсаткичларнинг пастга қараб кетганини кўрамиз. Яқин шарқда ғарб андозасидаги демократияга бўлган ишонч йўқолишини ҳам уруш асоратларидан биридир.\nАмерика ташқи сиëсати бўйича мутаҳассис Минкин Пей аксиламерика кайфиятларининг янги тўлқини ҳақида шундай гапиради:\n- ПЮ Тадқиқотлар маркази эълон қилган ҳисоботга назар солсангиз айнан Америка қадриятларини эъзозлаганларнинг¸ Америкага қарши кайфиятида эканлигидан ҳайратга тушасиз.\nАмерикалик таҳлилчи, озодлик¸ ҳуррият. демократия¸ қонун устиворлиги каби Америка қадриятлари ўзининг универсаллиги билан кишиларни маҳлиë қилишини айтади¸ шу билан бирга Минкин. Америка сиëсати тор миллий манфаатларни кўзлаган вақтда¸ сиëсат ва демократик қадриятлар ўртасидаги қарама –қаршилик юзага келишини ҳам қайд этади. Америка идеаллари ва сиëсат ўртасидаги зиддиятга таҳлилчи Фукуяма алоҳида тўҳталади:\n- Америка ўзини дунëдаги вазият юзасидан масъул деб ҳис қилади¸бу ўз навбатида кўпчиликка ëқавермайди.Бу кайфиятни совуқ уруш давридан мерос қолган деб айтса ҳам бўлади.Шу билан бирга глобал тарзда моллар ва ғояларнинг эркин ҳаракатини америкача қадрият эканлигини унутмаслигимиз керак.\nШу ўринда яна ПЮ маркази ўтказган сўров натижаларига қайтсак.НАТОга аъзо бўлган давлатларда сўралганлар Вашингтондан узоқлашиш ҳоҳишини билдиришганини кўрамиз. Францияда 76 фоиз¸Туркия ва Испанияда 62 фоиз Германияда 57 фоиз сўровда қатнашганлар Америка таъсирини қоралашган. Шу билан бирга тадқиқот Ироқ урушидан кейин дунë аҳолиси ўртасида Америка тажовузидан қўрқиш туйғуси кучайганлигини кўрсатган.\nНигериялик сўралганларнинг54 фоизи ва Покистондаги сўралганларнинг 47 фоизи Америка ҳужумидан қўрқишини билдирган.\nШу билан бирга сўров қатнашчилари Саддам Ҳусайн режимининг қулаши ироқликлар ҳаëтига фаровонлик олиб киради деб ҳисоблайдилар. ПЮ маркази раҳбари Муллер ҳоним бу ҳақда шундай дейди:\n- Европада кўпчилик одамлар Ироқ урушига қарши чиқишган бўлса ҳам¸ унинг натижасида Ироқ ҳалқи фаровонликка эришишига ишонч билан қарашмоқда. Яқин шарқда эса аксинча сўралганлар ¸бундан буëн Ироқликлар қашшоқлик гирдобида қолишини айтмоқдалар.


МАРТАБАЛИ МЕҲМОН ТАШРИФИ — KUKALDOSH.UZ\n02.05.2019 / - Янгиликлар\nМАРТАБАЛИ МЕҲМОН ТАШРИФИ\nЖорий йилнинг 1 май куни юртимизда меҳмон бўлиб турган Бирлашган Араб Амирлигидаги “Зоид бин Султон Ол-Наҳаён” хайрия ва инсонпарварлик жамғармаси бош директори Ҳамад ал-Амирий бошчилигидаги делегация “Кўкалдош” ўрта махсус ислом билим юртига ташриф буюрди.\nМартабали меҳмонларни “Кўкалдош” ўрта махсус ислом билим юрти мудири ва мудир ўринбосарлари кутиб олди.\nБилим юрти мудири Муҳаммадамин Насриев меҳмонларни ташриф билан қутлаб, мадраса тарихи, бу даргоҳда таҳсил олган таниқли алломалар ҳақида маълумот берди. Шунингдек, билим юртида ўқитиладиган мутахассислик ва умумтаълим фанлари ҳамда диний таълим тизимини ривожлантириш йўлида олиб борилаётган ишлар тўғрисида сўзлаб берди.\nМеҳмонлар мадрасадаги яратилган шароитлар билан яқиндан танишишди. Билим юрти талабалари билан суҳбатлашди. Президентимиз фармони асосида ташкил этилган “Қуръони Карим ва тажвид” курслари тингловчиларининг дарслари билан танишишди.\nКелгусида билим юрти фаолиятини ривожлантириш, талабалар учун дарслик китоблар билан таъминлаш ва хайрия тадбирлари борасида ўзаро ҳамкорликни йўлга қўйишга тайёр эканини таъкидлади.\n“Расулуллоҳ соллаллоҳу алайҳи ва саллам қиёматда менга шафоатчи ва гувоҳ бўлсинлар, десангиз…” туркумидан 19- ҳадис\nИслом умматининг турли оқимларга бўлиниб кетиши


Бу дунёда ўлмайсиз ўлолмайсиз! – Сурхон тонги\nБош саҳифа / Маданият / Бу дунёда ўлмайсиз ўлолмайсиз!\nФеврал 19, 2019\tМаданият Изоҳ қолдириш 843 Кўрилди\nАй дўстларим, Мен Ойдинда юрган бир одамни кўрдим. У Тоғай Муроднинг аёли Маъсума чеча бўлди. Маъсума чеча Тошкентдан Сурхонга келди. Хўжасоатда Тоғай Муроднинг туғилган куни бўлди.\nТоғай Муроднинг туғилган кунига казо-казолар келди. Тоғай Муроднинг туғилган кунига хўжасоатликлар дарё бўлиб оқиб келди. Тоғай Муроднинг туғилган кунида унинг хотирасига бағишлаб уй музейининг очилиш тўйи бўлди. Тўйга минглаб одамлар минглаб китобларни тўёна қилди. Бу тўй ҳақиқий китоб тўйи бўлди. Маъсума чеча Хўжасоатга мен билан бирга борди. Маъсума чеча бу тўйга Тоғай Муроднинг китобларини олиб борди. Маъсума чеча мен Хўжасоатнинг келиниман, деб бошларига рўмол ўраб борди. Маъсума чечанинг юзига қараб, кўнглимдан бир гаплар ўтди. Бу гап Тоғай Муродга ўша пайтларда Сурхон ерларидан бир сочини тараган париқиз топилмаганмикин, деган гап бўлди. Бу гап агар Сурхондарёдан чеча топилганда, Тоғай Муроднинг чироғини ёқиб, шу ерларда ўтирармиди, деган гап бўлди. Бу гап менинг ичимдаги гап бўлди. Бу гап менинг ҳеч кимга айтолмаган дардим бўлди. Яхшиям бу гап ичимдаги гап бўлди. Маъсума чеча билан икки кун юриб, Оллоҳ ўқиган ҳукм нинг буюклигини билдим. Маъсума чечанинг Тоғай Мурод учун суюклигини билдим. Тоғай Муроднинг юлдузлари мангу ёнишига Маъсума чечанинг ҳам ҳиссаси бор эканлигини билдим. Маъсума чеча, мен Термизийлар қабрини зиёрат қиламан, деди. Шунда Тоғай Муроднинг руҳи шод бўлади, деди.\nМаъсума чеча билан юзлаб ёшлар орасида ижодий кечалар бўлиб ўтди. Бу кечаларда юзлаб болалар Тоғай Муродга ўғил бўлди. Бу кечаларда юзлаб қизлар Маъсума чечага қиз бўлди. Сурхоннинг неччи ўғил қизи бўлса, бари Тоғай Мурод ва Маъсума чечага ўғил-қиз бўлди.\nМаъсума чеча кучли китобхон экан. Ойдин чечанинг ўз сўзи бор экан. Оймомо чечамнинг ўткир қалами бор экан. Бойбича чечам Тоғай Мурод ҳақидаги хотиралар китобини ёзаётган экан. Чечажоним Тоғай Муроднинг асарларини Сайланма қилиб чоп эттираётган экан. Шул сабаб минглаб китобхонларнинг уйларига Тоғай Мурод кириб бораётган экан. Мен Ойдин чечанинг қиёфасида Тоғай Муродни кўргандай бўлавердим. Оймомо чечага қараб, мен Тоғай Муроднинг ёзган асарларини эслайвердим, эслайвердим. Тоғай Муроднинг қиссаларини ўқиб чиққанимда, отам менга уч сўм берарди. Романини ўқиганимда, иккита уч сўмлик берарди. Менинг пулларим кўпайиб кетарди. Тоғай Муродни танимасам ҳам у мени бойитиб юборарди. Мен шу пулларни йиғиб-йиғиб кимсан, Райҳон бойбича бўлдим. Мен шу пуллар билан одамларга танилдим. Мен шу пуллар билан болаларимни ўқитдим.\nМен шу пулларга Маъсума чечага гулдаста сотиб олдим. Мен бу гулларни Маъсума чечага совға қилдим. Маъсума чеча гулларни кўриб, яшнаб кетди. Мен Маъсума чечага қиз бўлгим келди. Мен Маъсума чечани аяжон, деб чақиргим келди. Менинг Маъсума чечага ҳурматим юз чандон ошди. Яхшиям ўша пайтларда Тоғай Муродга Сурхонда сочини тараган қиз дуч келмаган экан, дедим. Фариштадек покиза, юзлари нурга йўғрилган Маъсума чечани Тоғай Муродга йўлиқтирган Оллоҳга ҳамдлар айтдим..\nАслида Тоғай Мурод менинг тоғам бўлади! Негаки, у менинг бобом ҳақида ёзди. Ёзганларининг қиёфаси бобомникига ўхшайди. Ёзганларининг дунёқараши бобомникига ўхшайди. Ёзганларининг қисмати бобомникига ўхшайди. Ёзганларининг тили бобомникидай. Тоғай Мурод менинг тоғамлиги аниқ. Чунки унинг отаси менинг бобом бўлади. Ҳа, ҳа, Тоғай Мурод бобомнинг залворли кетмони ҳақида ҳам ёзган. Бу кетмонни бобом даст кўтарарди. Ерга урганда, ерга ботиб кетарди. Бобом кетмонини яхши кўрарди. Кетмон ризқ-насиба рамзи, дердилар. Бобомнинг кетмон тутган қўллари пишиқ эди. Бобомнинг иймони бут эди, эътиқоди кетмонидек мустаҳкам эди. Бобом отаси ва боболари ҳақида ғурур билан гапирарди. Бобом ҳар доим далаларга умид билан боқарди. Кун келиб бу далаларда бахтли, саодатли яшашимизга ишонарди. Айтгандай, Тоғай Мурод менинг болалигим ҳақида ҳам ёзган. Мен тенги болалар, ўқувчилар илк қадамини мактабдан эмас, пахта далалаларидан бошлаганимиз, самолёт дори сепган далаларда пахта терганимизни, табелчининг, юзларингни ёпинглар, дейишига қарамай, “Самолёт, самолёт қанотингни ташлаб ўт” дея ирғишлаб ўйнаганларимизни кўриб тургандай ёзган. “Отамдан қолган далалар” мен яшаган, мен улғайган қишлоқ одамларининг кўнгил кечинмалари битилган дилномаси, дардномаси, чунки у қишлоғимиз ҳақида ёзилган.\nМен Маъсума чечани Тошкентга кузатиб қўйиб, Тоғай Муроднинг китобларини яна бир-бир варақлагим келди. “От кишнаган оқшом”да асарини олдин ҳам ўқиган бўлсам-да, уқмаганимни англаб қолдим. Адибнинг; “Мен фақат бир мақсадни кўзладим: ўттиз-ўттиз беш ёшларгача жаҳон адабиётини ўқиш. Фақат ўқиш, ўқиш, ўқиш, қўл қотиб қолмаслиги учун майда-майда ҳикоялар машқ қилиб туриш…” деган сўзларини ўқиб, мен қотиб қолганимни англаб қолдим. Мен китоб ўқиш масаласида гўрсўхта эканимни билиб қолдим. Мен Тоғай Муроднинг асарларини яна ўқишга тутиндим. Ўқишни бошлашим билан ойдинда юргандек бўлдим. Теграмни анвойи нурлар чулғаб олаверди, олаверди. Унинг асарлари эртакнома, ҳаёлнома, тушнома, хушномами, деб ўйлаб қолдим. Унинг ёзмишлари сўзномами, юзномами, ўзномами деб ўйлаб қолдим. Унинг асарларида гўзал нур бордек, ўша нур кўнглимни забт этиб олаверди, олаверди. Асар қаҳрамонларидаги орият мудраётган кўнгил торларимни чертаверди, туртаверди, уйғотаверди. Энг катта бойлигим ориятимни қучгандай бўлавердим, тўлавердим. Мен Тоғай Муродни ўқиб, чеҳрам чечак бўлди, кўнглим кўклам бўлди. Мен бу китобларни ўқиб, Сурхонга сиғмай қолдим. Бу китобларни ҳамма ота-оналар ўқиб чиқса эди, дедим. Ота-оналарга агар шу асарларни болангиз ўқиб чиқса, аслини англайди, дедим. Агар шу китобларни ўқиб чиқса, наслини англайди, дедим. Агар шу китобларни ўқиб чиқса, дунёқараши юксак-юксак бўлади, дедим. Руҳияти кенгиш-кенгиш бўлади, дедим. Агар Тоғай Мурод асарларини дўст тутса, оламни, одамни, миллатни қандай севиш сирини билади, дедим. Тушуниб-тушуниб ўқиб чиқса, ҳаётнинг баъзи жойлари кирлигини билади, дедим. Тоғай Муродни ўқиб, катта-катта ишлар қилмоққа чоғланади, дедим. Пасткаш, майда гаплар, ночор ҳайвоний туйғулар ундан чекинади, дедим. Бир қадар жасур, журъатли эзгу, одамохун, мунис бўлади, дедим. Тассаввурини кенгайтиради, тахай йулига олам-олам кенглик беради, дедим. Китобларидан олган таассуротларидан пайдо бўлган туйғулар болангизни меҳрлантиради, илитади, таскин ва умид беради, хушёрликка чақиради, дедим. Ғаламисликдан қутулиш йўлларини кўрсатади, дедим. Мен бу гапларни ҳамма даврада айтавердим, айтавердим. Бироқ бировлар парво қилди, бировлар бепарво-да бўлди.\nАхир болалигимда отам мени китоб ўқишга мажбур қиларди. Китоб ўқисанг, ўрнинг бўлади, дерди. Отам менга сеп қилиб бермади, ўрнига Тоғай Муроднинг китобларини берди. Мана шу келгусида сенинг сепинг бўлади, деди. Бу китоблар сеҳрли, бу китоблар сирли, деди. Бу китобларни асраб қўй, деди. Бу китобларни болаларинг ҳам ўқисин, деди. Менинг энсам қотди, эб-эй, ҳали болам бўмаса, қайтиб ўқийди, дедим. Ахир, мен ҳали қув қиз эдим. Мен ҳали орзуимдаги тенгимни топмаган эдим. Ҳали тўй бўлмаган шаддод қиз эдим. Отамнинг гаплари менга эриш туюлаверди. Лекин бу гаплар миямга қўрғошиндай қуюлаверди. 25 йил зувиллаб ўтиб кетди. Болаларим 25 га кирди. Тоғай Муроднинг китобларини ўқиб катта бўлди. Бу китобларни ўқиб, боболарини ҳурматлаб-ҳурматлаб ўсди. Тарихини, ўзлигини иззатлабиззатлаб ўсди. Мундай бўлишини отажоним қайдан билибди? Мундай бўлишини билмаганда, айтмаган бўларди. Донишманд отажоним айнан шуни орзулаганини ўша пайтда англамаганим армон. Мундай бўлишини энди мен билибда олдим. Тоғай Муроднинг китобларини қизимнингда сепига солдим. Қизимнинг сепидаги бир қучоқ китобни кўриб, яхши одамлар ҳавасланиб, менам шундай қиламан, деди. Мундайроқ одамлар бурнини жийирибжийириб қўйди. Менда кимнинг қандайлигини билиб-билиб олдим.\nМен шу кеча туш кўрдим. Тушимда Тоғай Муроднинг Тарлон оти кишнаётган эмиш. Отнинг кишнаган овозидан уйғониб кетдим. Ёстиғим олдида “От кишнаган оқшомда” китобини кўриб, ҳайратим ошди. Ахир, кеча бу китобни такрор-такрор ўқиб чиққан эдим. Тоғай тоғамнинг от ҳақидаги жонли, сержилва ёзмишлари мени ҳаяжонга солган эди. Наҳотки, от одамдай ақлли бўлса, деб ўйлаб қолган эдим. От ҳам дўстдай бўлар экан-да, деган эдим. Мен болалигимда ўқиган эртак китобларимда учқур отлар ҳақида ҳам ўқиган эдим. Лекин улар тушимгада кирмаган эди. Болаларимнинг отаси ҳовлига бир от боғлайин, деса, унамаганим ёдимга тушаверди, тушаверди. От олсангиз, мен кетаман, деганимга уялавердим-уялавердим. От болаларни тепиб юборса, нима қиламиз, дебман. От хунини еб қўяди, емишни қаердан топамиз, дебман. Мен от ейдиган емишга ачинибман, лекин отнинг одамга ачинишини билмаган эканман. Отнинг одамга ёрдамга шошилишини билмаган эканман. Болаларимнинг қабатида от бўлса, ҳаёт майдонида чавандоз бўлишини англамаганим яхши бўлмади, болаларимнинг қабатида от бўлса, мерган бўлишини англамаганим дуруст бўлмади. Болаларимнинг отаси от оламан, деганда, аразламаганимда, отдан қўрқмаганимда, болаларим юлдуздай чақнаб, даврага киргувчи бўлиб ўсар эди. Ғурури, сурури, шиддати отдан юқар эди. Яхшиям “От кишнаган оқшомда”ни такрор ўқибман. Бу китоб менга завқли азоб берди ,оғриқли ҳузур берди. Болаларимнинг отасига ҳовлига от бойласангиз, қарши эмасман, энди отдан қўрқмайман, дедим. Болаларимнинг қабатида от бўлса, ҳеч нарсадан қўрқмайман, дедим. Чунки от болаларимизга акадай бўлади, дедим. От олсангиз, отини Бўзтарлон қўямиз, дедим.\nАё, дўстлар! Сиздан биргина ўтинчим — Тоғай Муроднида ўқигич бўлинг, унинг ёзганларига тараф йўқ. Уни ўқимагичларга шараф йўқ. Агар уни ўқисангиз, ойдинларда юрасиз. Агар уни ўқисангиз, юлдузингиз мангу ёнади. Агар уни ўқисангиз, бу дунёда ўлмайсиз, ўлолмайсиз. Худди Тоғай тоғам каби мангу яшайсиз. Агар сўзларимга ишонмасангиз, уни, албатта, ўқиб кўринг, янаям ўзингизда биласиз. Мен бу гапларни бир дўст бўлибда айтдим.\nТэгларТоғай Мурод уй-музей хотира\nОлдинги Олтиариқ тадбиркорлари\nКейинги Ўқув семинар\nМаҳаллаларда иш юритиш тартиби кўнгилдагидекми?


Швеция уй-жой қурилиши вазири экстремистлар билан овқатлангани маълум бўлгандан кейин истеъфога кетди\n22:52 / 18.04.2016\nШвеция уй-жой қурилиши вазири ва Яшиллар партияси аъзоси Мехмет Қоплон 18 апрелда, ОАВда унинг экстремистлар билан овқатлангани ҳақида хабарлар пайдо бўлгандан ва исроилликларни нацистларга қиёслагани учун танқидлардан кейин ўз лавозимидан кетиши ҳақида ариза ёзди.\n"Мен бугун Мехмет Қоплондан уй-жой қурилиши вазири лавозимидан кетиши ҳақида ариза олдим ва уни маъқулладим", деб айтди Стокгольмдаги матбуот-анжуманида Швеция бош вазири, социал-демократ Стефан Лёвен. Лёвен аризани охирги кунлардаги баҳслар Қоплоннинг ўз лавозимида ишлашини имкониятсиз қилгани учун имзолаганини айтди.\nҚоплоннинг ўзи эса ўз лавозимидан кетиши сабабларига изоҳ бера туриб, бу қадам у ҳақда ўтган ҳафтада ОАВда чоп этилган маълумотларнинг тасдиқланиши ҳисобланмаслигини айтди. "Лавозимимдан кетишим мен нотўғри деб ҳисоблайдиган маълумотларни тасдиқлашим ҳисобланмайди. Мен кимлигимни биламан. Шунинг учун бамайлихотир кета оламан. Мен ишлашни давом эттирмоқчиман, мен партиям томонидан кучли қўллаб-қувватлашни ҳис қилмоқдаман", деб айтди Қоплон.\nКелиб чиқиши туркиялик бўлган 44 ёшли Қоплон ўтган ҳафтада у ҳақда ОАВда пайдо бўлган хабарлардан кейин жамоатчилик ўртасида баҳс-мунозараларга сабаб бўлди. ОАВда Қоплоннинг ўтган ёзда рўза муносабати билан байрам дастурхон атрофида мусулмонлар билан ўтиргани сурати чоп этилди. Дастурхон атрофида Қоплондан ташқари, Туркиянинг "Кулранг бўрилар" экстремистик ташкилотининг Швециядаги раиси ҳамда National Vision ислом ташкилотининг вакиллари ҳам бўлган.\nҚоплон билан боғлиқ ўтган ҳафтада маълум бўлган ва мамлакатда танқид келтириб чиқарган яна бир воқеа унинг 2009 йилда айтган сўзлари билан боғлиқ бўлди. Ўшанда Қоплон ўз нутқларидан бирида Исроилнинг фаластинликларга нисбатан ҳаракатларини нацистларнинг 1930-йилларда яҳудийларга нисбатан ҳаракатларига қиёслаган.\nҚоплон бу танқидларга жавобан улар асоссиз эканлиги, унинг сўзлари эса нотўғри талқин қилингани айтган. "Мен экстремизмнинг барча шаклларини рад этаман. Яшил ғоя тинчлик, турфалик ва глобал ҳамфикрликни ёқлаб чиқади. Бу менинг қадриятларим", деб айтган Қоплон.


Муслимбек Йўлдошев - "Эслаб, эслаб" кўрсатувида » MUZAFFAR.UZ\nЎзбекистон телевидениесининг 65 йиллиги муносабати билан "Севимли" телеканалида Олий тоифали сухандон, шоир, ёзувчи, таржимон, Ўзбекистон Республикасида хизмат кўрсатган маданият ходими, Ўзбекистон Ёзувчилар уюшмаси аъзоси, Ўзбекистон халқ маорифи аълочиси, "Турон" фанлар академиясининг академиги - Муслимбек Йўлдошевнинг ҳаёти ва ижодига бағишланган "Эслаб, эслаб" кўрсатуви тасвирга олинди. Кўрсатувда таниқли сухандонлар, шоирлар ва актёрлар ҳамда Муслимбек Йўлдошевнинг шогирдлари иштирок этишди. Шунингдек, телевидениеда узоқ йиллар хизмат қилган сухандонлар - Ўктам Жобиров, Раҳматилла Мирзаев ва Мўмин Ўтбосаровлар ҳам эслаб ўтилди.\nКўрсатувга таклиф учун Муслимбек Йўлдошев, кўрсатув ижодкорлари - Ўзбек Миллий академик драма театри ва кино актёри, Театр бадиий кенгашининг аъзоси, Ўзбекистонда хизмат кўрсатган артист - Фарҳод Абдуллаев ва "Yoshlar" телеканалининг муҳаррири, соҳибжамол ва истеъдодли тележурналист - Севдо Ниёзовага ташаккур билдираман!\nМуслимбек Йўлдошевнинг "Сайланма" китоби\nМуслимбек Йўлдошев 2021-11-06\nМени унча яхши билмайдиган бошловчилар билан жуда кўп кўрсатув ва эшиттиришларда эфирга чиққанман. Аммо Фарҳод Абдуллаев билан биз институт аудиториялариданоқ …1978-1979 йиллардан бери танишмиз. Шунинг учун ҳам кўнглимда анчайин ҳаяжон бўлса ҳам, бошловчидан хотиржам эдим.\nЎзимдан ўтиб кетишларини бутун борлиғим билан тилаган шогирдларим! Умрлари узун, иқболлари порлоқ, мартабалари улуғ, исмлари жарангдор, ижодлари машҳур бўлсин!\nСамимий дўстларим. Қанотларим, қадрдонларим.\nҚирқ уч йил… Бу муддат бутун бир умрга тенг. Не-не инсонлар билан елкама-елка ишладик, ижод қилдик.\nТарих… Икки кунгина ўтди, аммо тарих… Қандай инсонлар мунда ҳозир…


Нозўравон ҳаракат | Birdamlik.info\nБирдамлик Ҳаракатининг мақсадларига эришиш ва шунинг билан дастурини амалга ошириш ягона усули – бу энг прогрессив ва самарали бўлган нозўравон ҳаракат (ёки нозўравон кураш) деб аталган усулдир. Нозўравон ҳаракат тўғрисида сафдошларнинг бир хил тушунчаси бўлиши керак ва шу тўғрисида ҳеч қандай тушунмовчиликлар бўлмаслиги керак. Шунинг учун шу ерда нозўравон ҳаракат тўғрисида тўҳталиб ўтамиз.\nНозўравон ҳаракат-бу тўқнашувларда жисмоний зўравонликни ишлатмасдан махсус куч воситаларини ишлатадиган ижтимоий-сиёсий ҳаракатлар техникаси. Нозўравон ҳаракат қуйидагилардан иборат:\n1. Фаолиятсизлик актлари— бунда одамлар кўпинча қиладиган ишларини, одатда улардан кутилган ишларни ёки қонун ёки қоидалар талаб қиладиган ишларни бажаришдан бош тортишади;\n2. Фаолият актлари — бунда одамлар кўпинча қилмайдиган ишларни, одатда улардан кутилмайдиган ишларни ёки қонун тақиқлаган ишларни бажаришади;\n3. Иккаланинг бирикмалари.\nШунинг учун, нозўравон ҳаракат техника сифатида суст эмас. Бу ҳаракатсизлик эмас. Бу нозўравон бажариладиган ҳаракат.\nНозўравон ҳаракат специфик услублари ёки “нозўравон қуроллар” турлари жуда кўп. Ҳозирги пайтда икки юзтага яқини бор, ва сони шубҳасиз келажак тўқнашувларда кўпаяди. Нозўравон ҳаракатнинг учта кенг синфлари мавжуд:\n1. Нозўравон норозилик билдириш ва ишонтириш,\n2. Ҳамкорликдан бош тортиш ва\n3. Нозўравон аралашиш.\nНозўравон ҳаракат жисмоний зўравонликни ишлатмасдан мақсадларга эришиш ва душманларга қарши ҳаракат қилиш учун кучни ишлатиш йўли билан таъминлайди. Кўпинча нозўравон ҳаракат гуруҳда бажариладиган ёки оммавий ҳаракатдир. Шу техниканинг маълум шакллари, айниқса рамзий усуллар, ҳаракат орқали ишонтириш усули деб кўрилса, бошқа шакллар, айниқса ҳамкорликдан бош тортиш, кўпчилик орқали ишлатилса, душманларни мажбур қилади.\nТўқнашувда қандай масала ва миқдорлар бўлмасин нозўравон ҳаракат пассивлик ва итоаткорликни рад қиладиган, ва курашни муҳим деб билган одамлар учун тўқнашувни нозўравон олиб бориш имкониятини яратадиган техникадир. Нозўравон ҳаракат – бу тўқнашувдан қочишга уриниш эмас. Бу кучни самарали ишлатиш масаласининг ечимидир.\nНозўравон ҳаракат қуйидагиларда ишлатилган ва ишлатилиши мумкин:\nДиктатураларни барбод қилишда\n• Тўнтаришларга йўл бермасликда\n• Хорижий душманлардан ҳимоялашда\n• Хорижий оккупацияни сургун қилишда\n• Экстремал этник тўқнашувларда зўравонликларга алтернатив имкониятларни яратишда\n• Адолатсиз ижтимоий ва иқтисодий тузумларга қарши чиқишда\n• Демократик одатларни, инсон ҳуқуқларини, фуқаролик эркинликларни ва дин эркинлигини ривожлаб сақлаб қолиш ва оммалаштиришда\n• Геноцидга қаршилик кўрсатишда\nНозўравон ҳаракат аҳолининг душманларини қўллаб-қувватлашни ва уларга бўйсунишни рад этиши орқали ишлайди. Муҳим гуруҳлар розиликларини қайтариши орқали нозўравон ҳаракат режим ёки душман гуруҳларидан ҳукмронлик манбаларини тортиб олиши мумкин.\nҲукмронлик манбалари қуйидагича:\n1. Вакиллик— халқнинг режим ёки душманларнинг ҳукмронлиги қонунийлигига ва уларга бўйсунишга ахлоқий бурчи борлигига ишониши;\n2. Инсоний ресурслар— режим ёки душманга бўйсунадиган, улар билан ҳамкорликда ишлайдиган ёки уларга ёрдам берадиган шахсларнинг ёки гуруҳларнинг сони ва муҳимлиги;\n3. Билим ва қобилиятлар—булар режимга ёки душманга специфик ҳаракатларни бажариш учун керак ва ҳамкорликда ишлайдиган шахслар ёки гуруҳлар томонидан таъминланади;\n4. Номоддий омиллар— одамларни режимга ёки душманга бўйсуниш ва ёрдам беришга ундайдиган психологик ва идеологик омиллар;\n5. Моддий ресурслар— ҳукмдорларнинг мулк, табиий ресурслар, молиявий ресурслар, иқтисодий тузум ва коммуникация ва транспорт воситалари устидан назорат қилиш ёки улардан фойдаланиш даражаси; ва\n6. Санкциялар— режимга ёки душманга яшаши учун ва сиёсатини ўтказиш учун керак бўлган бўйсуниш ва ҳамкорликни таъминлаш ҳаракатида бўйсунмайдиган ёки ҳамкорликдан бош тортган шахсларга қарши ишлатилган ёки уларни қўрқитадиган жазолар.\nАммо бу ҳукмронлик манбалари ҳаммасирежимнинг ёки душманнинг эътироф этилишига, аҳолининг унга бўйсунишига, кўп сонли шахсларнинг ва жамиятни кўп институтларининг ҳамкорлигига боғлиқ. Бубўйсуниш, эътироф ва ёрдамдан воз кечилсарежим ёки душман қаттиқ заифланиши ёки барбод қилиниши мумкин.\nНозўравон ҳаракат қуйидаги тўртта ўзгариш механизмларнинг биттасини ёки кўпроғини таъминлаш орқали ишлайди:\n1. Конверсия— нуқтаи назарнинг ўзгариши душманнинг ихтиёрий равишда муросага келтириши мумкин\n2. Аккомодация— душманлар билан гаплашилади ва битимга келишилади\n3. Нозўравон мажбур қилиш — душманлар қаттиқ заифлашган ва таслим бўлишга мажбур\n4. Дезинтеграция— душманлар қаттиқ заифлашган ва режим барбод бўлади.\nТарихда нозўравон ҳаракат кўпинча ҳаракатнинг тайёрланмаган тури бўлган — баъзида у кутилмаганда пайдо бўлар эди — стратегик режа эса ёки қониқарсиз даражада бўлган ёки умуман бўлмаган. Лекин, стратегик режа тузиш ҳарбий тўқнашувларда ёки бошқа фаолият турларида қандай ишлатилаётган бўлса, шундай нозўравон ҳаракатда ҳам самарадорлигини кўтариш учун ишлатилиши мумкин. Стратегик режалаш ўз ичига аниқ мақсадларни танлашни, бош стратегияни (ёки мастер-планни) ишлаб чиқишни, специфик мақсадлар учун бош стратегияга тўғри келадиган махсус стратегияларни ишлаб чиқишни, тактик (ёки қисқа муддатли) режа ва тактик ва стратегик мақсадларга эришиш учун специфик услубларни танлашни олади.\nТўғри ва тўлиқ тушунишни таъминлайдиган изоҳлар\nНотўғри тушунишлар ва тушунмовчиликлар кенг тарқалмаслиги ва шу билан нозўравон курашнинг тўғри тушунилишига зарар келтирмаслиги учун, қуйидагида бир неча тушунтиришлар келтирилган:\nБаъзи шахслар ва гуруҳлар нозўравон кураш фақат золимларнинг юрагини эритиш туфайли муваффақиятга эришиши мумкин деб айтишади. Бироқ бу усул мажбурлашда самарали бўлган ва ҳаттоки ашаддий диктатураларни барбод этган.\n«Нозўравон ҳаракат» – бу тўқнашувларни бошқариш техникаси ва бажарилаётган ҳаракатларнинг туридан аниқланади. У этик, ахлоқий ёки диний маслакларни талаб қилмайди.\n«Нозўравонлик» кўпинча ҳар хил феноменларни белгилашда ишлатилади, лекин умуман олганда зўравонлик йўқлигига ва зўравонликни рад этадиган диний, ахлоқий ёки этик маслакларга тегишли.\nНозўравон ҳаракат пассивликка, итоаткорликка ва қўрқоқликка умуман даҳли йўқ. Зўравонлик билан қилинадиган ҳаракатга ўхшаб улар рад этилиши ва енгилиб чиқилиши керак.\nНозўравон ҳаракат оғзаки ёки ёлғиз психологик ишонтиришга тенглаштирмаслик лозим, лекин улар психологик таъсирда фикрларни ўзгартириш учун ишлатилиши мумкин. Нозўравон ҳаракат оддий сўзлардан фарқли равишда кураш техникасини билдиради ва ижтимоий, иқтисодий ва сиёсий кучларни ишлатишни ва тўқнашган кучларни бараварлашни қамраб олади.\nНозўравон ҳаракат одамларнинг аслида “яхшилиги” тўғрисидаги тахминга боғлиқ эмас. Одамларнинг “яхшиликда” ҳам “ёмонликда” ҳам имкониятлари ҳаммага маълум, буларнинг ичига кескин шафқатсизлик ва ғайриинсонийлик ҳам киради.\nНозўравон ҳаракатни ишлатаётган одамлар пацифист ёки авлиё бўлишлари шарт эмас. Нозўравон ҳаракат кўпинча “оддий” одамлар орқали муваффақият билан ишлатилган.\nНозўравон ҳаракат муваффақиятли бўлиши учун рақиб гуруҳларнинг орасида бир хил стандарт ва принципларнинг бўлиши (шундай ҳолат катта ёрдам берса ҳам), манфаатларнинг умумийлиги ёки психологик мослиги талаб қилинмайди; чунки иҳтиёрий равишда ўзгаришларни киритиш уринишлари муваффақиятсиз бўлса нозўравон мажбур қилиш амаллари ишга солиниши мумкин.\nНозўравон ҳаракат ҳам шарқий ҳам ғарбий феномендир. Ҳақиқатда балким у кўпроқ ғарбийдир, чунки у ерда ишчилар ҳаракатида иш ташлашлар ва бойкотлар кенг ишлатилган ва мустамлака қилиб олинган мамлакатлар тўқнашувларда ҳамкорликдан бош тортишларни кўп ишлатган.\nНозўравон ҳаракатда душманлар нозўравон ҳаракатни ишлатаётган одамларга қарши зўравонликни ишлатишдан бош тортишади деган тахмин йўқ. Бу техника керак бўлганда зўравонликка қарши ишлатилиши учун тузилган ва тарихда кескин ваҳший ва шафқатсиз режимларга қарши ишлатилган.\nНозўравон ҳаракатда унинг “яхши” ёки “ёмон” мақсадлар учун ишлатилишига қарши ҳеч қандай восита йўқ, лекин унинг “ёмон” мақсадлар учун ишлатилишининг ижтимоий оқибати ўша мақсадлар учун зўравонлик ишлатиш оқибатларидан фарқи жуда катта.\nНозўравон ҳаракат демократик тузум ичидаги маҳаллий тўқнашувлар билан чекланмайди. У диктаторлик тузумларга, хорижий оккупацияларга ва ҳаттоки тоталитар тузумларга қарши кенг ишлатилган.\nНозўравон ҳаракат доимо ғалабага эришиш учун зўравонликдан кўпроқ вақт олмаган. Кўп ҳолларда нозўравон кураш жуда қисқа вақт ичида – бир неча кун ичида – мақсадларига эришган. Ғалаба қозонишга керак бўлган вақт кўп омилларга — биринчи навбатда нозўравон ҳаракат гуруҳларининг кучларига боғлиқ.\nНозўравон ҳаракат тарихидан\nНозўравон кураш фарқи катта турли маданиятларда, тарих даврларида ва сиёсий шароитларда пайдо бўлган. Бу ҳам “Ғарбда” ҳам “Шарқда” пайдо бўлган. Нозўравон ҳаракат саноатлашган ва саноатлашмаган мамлакатларда пайдо бўлган. Шу усул конституциявий демократияларда қўлланган ва империяларга, хорижий босқинчиларга ва диктаторлик тузумларга қарши ишлатилган. Нозўравон кураш сон-саноқсиз ҳолларда ва гуруҳларда олиб борилган, ҳаттоки кўпчилик рад этадиган мақсадларга эришиш учун ишлатилган. Бу усул ўзгаришларни олдини олиш учун ҳам киритиш учун ҳам қўлланилган. Бу усулни ишлатганда баъзан чеклаган зўравонлик ҳам ишлатилган.\nЎн саккизинчи асрдан бошлаб йигирманчи асргача нозўравон ҳаракат усули бир биридан катта фарқ қиладиган тўқнашувларда кенг ишлатилган: мустамлака қўзғолонларида, халқаро сиёсий ва иқтисодий тўқнашувларда ва қуллик тузумига қарши курашда. Бу усул ишчиларнинг бирлашиш ҳуқуқини, аёллар ҳуқуқларини, умуминсоний овоз бериш ҳуқуқини ва аёлларнинг овоз бериш ҳуқуқларини таъминлаш учун ишлатилган. Курашнинг бу тури миллий мустақилликка эришиш учун, иқтисодий фойдаларга эришиш учун, геноцидга қаршилик кўрсатиш учун, диктатурага путур еткизиш учун, фуқаролик ҳуқуқларига эга бўлиш учун, яккалатиб қўйишни тугатиш учун, хорижий босқинчиларга ва тўнтаришларга қаршилик кўрсатиш учун қўлланилган.\n1988 йили июл ва августида Бирмадаги демократлар ҳарбий диктатурага маршлар ва бўйсунмаслик орқали норозиликларини билдиришган, учта ҳукуматни четлашган ва охирида бу кураш янги ҳарбий тўнтаришга ва оммавий ўлдиришларга бой берган. 1989 йилда Хитой талабалари ва бошқалар уч юздан ортиқ шаҳарларда (буларни ичига Пекиндаги Тянанмин майдонидаги ҳам киради) ҳукуматнинг коррупция ва жабрига қарши рамзий норозиликларини билдиришган, лекин бу эътирозлар ҳарбий кучлар томонидан оммавий ўлдиришлар билан тугаган.\n1996 йил ноябрдан бошлаб серблар президент Милошевич автократик ҳукмронлигига қарши Белград ва бошқа шаҳарларда хар кунги парадларни ва норозиликларни уюштиришган ва 1997 йил январ ойи ўртасида бўлган сайловнинг сохталанишига йўл қўймади. Аммо ўша пайтда серб демократлар курашни ривожлантириш стратегияси йўқ бўлган ва Милошевич ҳукмронлигини барбод этишга кампанияни ташкил қила олмаган. 2000 йил октябрида Отпор (қаршилик) ҳаракати ва бошқа демократлар батафсил режаланган нозўравон кураш орқали яна Милошевичга қарши чиқишди ва диктатура барбод бўлди.\nНозўравон ҳаракат хусусиятлари ва усуллари\nИккинчидан, қаршилик кўрсатувчилар душманлари билан ёки айрим амалиётлар билан мавжуд ҳамкорликни давом эттиришни ёки янгисини бошлашни рад этишган. Улар ҳамкорликни рад этиш усулини қўллашган. Бу усулнинг ижтимоий, иқтисодий ва сиёсий шаклари ривожланган. Масалан, қаршилик кўрсатувчилар душманларига қарши ижтимоий бойкотни ишлатган ёки маросимларда ёки байрамларда иштирок этишни рад этишган, ёки душманларини қўллаб-қувватлайдиган учрашувларга ёки мактабларга қатнашдан бош тортишган.\nНозўравон ҳаракат уни қўллаётган одамларнинг сабаб ва маслакларига қараб эмас, балки ишлатилаётган ҳаракат турига қараб аниқланади ва таснифланади. Муҳим томони шундаки, бу усулни ҳар хил маслакдаги одамлар ишлатган ва у бошқа феномен бўлган этник ёки диний нозўравонликка ишонишни аниқ талаб қилмайди. Кўпинча иштирокчилар ва бошчилар (бор бўлган ҳолларда) зўравонликни кераксизлиги ва фойдасизлиги туфайли рад этишган.\nМуваффақият учун талаблар\nГарчи нозўравон курашнинг ишлаш йўллари бир биридан фарқ қилса ҳам, маълум бир нозўравон тўқнашувларда учрайдиган иккита аҳамиятли махсус жараённи аниқлашимиз лозим. Булар қуйидаги: (1) жазоларнинг таъсирига бардош бериш ва баъзан уларни йўқ қилиш қобилияти ва (2) душманларнинг ҳокимияти манбаларига зарар етказиш ва улардан ажратиб қўйиш қобилияти.\nНозўравон ҳаракатнинг 198-та усули\nҚуйидаги нозўравон ҳаракатнинг 198-та усулнинг ҳаммаси тарихдаги нозўравон кураш вазиятларида қўлланилган.\nҲаводаги (самолётлар ёрдамида) ва ердаги (ер чопиш, ўсимлик экиш, тошлар орқали) ёзувлар\nБайроқ осиш, рамзий рангдаги нарсаларни ишлатиш\nРамзларни кийимда ишлатиш\nНамоз ва ибодат қилиш\nРамзий объектларни узатиш\nНорозилик тариқасида ечиниш\nЎз мулкини йўқ қилиш\nРамзий оловларни ёқиш (машъал, фонар, шамдар)\nПортретларни кўргазмага қўйиш\nНорозилик тариқасида расм солиш\nЯнги йўл ҳаракати белгиларини ва кўчалар номларини ўрнатиш\nЕрларни рамзий “ўзлаштириш”\nРасмий шахсларни “таъқиб қилиш”\nРасмий шахсларни масхара қилиш\nАскарлар билан биродарлашув\nРамзий дафн қилишлар\nНамойишкорона дафн қилишлар\nҚабрларда таъзим этиш\nНорозилик ва қўллаб-қувватлаш йиғилишлари\nЯширин норозилик митинглари\nЭҳтиромларни рад этиш\nТанлаб қилинадиган ижтимоий бойкот\nЭр-хотинлик вазифаларини бажаришни рад қилиш (“Лисистрат бўйича”)\nАлоқани рад қилиш\nДиний ибодатни тўхтатиш\nИжтимоий ва спортдаги фаолиятни тўхтатиш\nИжтимоий маросимларни бойкот қилиш\nЖамоат ташкилотларда аъзоликни тўхтатиш\nИжтимоий тизимдан четлаш\nУйдан чиқишни рад қилиш\nҲамкорликни тўлиқ шахсий равишда рад этиш\nИшчиларнинг қочиб кетишлари\nТурар жойдан умумий равишда кўчиш\nНорозилик тариқасида кўчиб кетиш (“хижрат”)\nИқтисодий ҳамкорликни рад этиш:\n(1) Иқтисодий бойкотлар\nБойкот қилинган молларни истеъмол қилмаслик\nИжара ҳақини тўлашни рад этиш\nИжарага беришни рад қилиш\nУмуммиллий истеъмолчилар бойкоти\nХалқаро истеъмолчилар бойкоти\nИшлаб чиқарувчиларнинг бойкоти\nТаъминловчи ва воситачиларнинг бойкоти\nМулкни ижарага бериш ва сотишни рад этиш\nЛокаут (ишлаб чиқаришнинг хўжайини томонидан тўхтатилиши)\nСаноат ёрдамини рад қилиш\nСавдогарларнинг умумий иш ташлашлари\nБанкдаги омонатларни қайтариб олиш\nГонорарлар, тўловлар, солинадиган миқдордаги пулларни беришни рад қилиш\nҚарзлар ва ўсимларни тўлашдан бош тортиш\nФонд ва кредитларни жиддийлаштириш\nСолиқ тўлашдан бош тортиш\nИш ҳақини олишдан бош тортиш\nСавдогарларнинг “қора рўйхати”\nТаъминлоувчиларнинг халқаро эмбаргоси\nСотиб олувчиларнинг халқаро эмбаргоси\nХалқаро савдо эмбаргоси\nРамзий ҳамкорликни рад этиш усуллари:\n(2) Иш ташлашлар\nНорозилик тариқасида иш ташлашлар\nТез равишда кетиш (чақмоқ иш ташлаши)\nДеҳқонларнинг иш ташлаши\nҚишлоқ хўжалиги ишчиларининг иш ташлаши\nМахсус гуруҳларнинг иш ташлашлари\n173. Нозўравон эгаллаш\n“Бирдамлик” Халқ Демократик Ҳаракати


Жаҳон 18:37 / 22.05.2022 21808\nБу икки мамлакатда ҳам дастлабки беморлар яқин кунларда хориждан қайтган одамлардир. Исроилда бир неча касалланиш ҳолатлари текширилмоқда.\nМаймун чечаги кўпинча Марказий ва Ғарбий Африка ҳудудида учрайди. Ушбу минтақадан ташқарида унинг ташувчиси ушбу ҳудуддан борган одамлар ва жониворлар бўлади.\nЖССТ илк бор 7 май куни Буюк Британияда ушбу касалликни қайд этди - Нигериядан қайтган сайёҳда касаллик аниқланган. 29 апрел куни унинг терисида тошмалар пайдо бўлган, 4 май куни у Британияга қайтганида шифохонага ётқизилиб, иҳоталанган. 12 май куни Лондонда яна икки янги касалланиш ҳолатлари аниқланди - улар бир уйда яшашган. Уларнинг бири шифохонага ётқизилган, бошқасида касаллик енгил кечмоқда ва карантин шароитида даволанмоқда. 17 май куни яна тўрт ҳолат рўйхатга олинди: Лондонда учта ва Англия шимоли-шарқида битта.\nЯкунланган ҳафта давомида АҚШ, Канада, Испания, Португалия, Франция, Италия, Швеция, Бельгия, Нидерландия, Греция ва Австралия мамлакатлари ўз ҳудудида ушбу касаллик тарқалаётгани ҳақида хабар берганди.\nБутун дунёда 80 га яқин зарарланиш ҳолати тасдиқланган, аммо Жаҳон соғлиқни сақлаш ташкилоти яна 50 нафар пациент ушбу касалликка чалинишда гумонланаётганини маълум қилган, аммо бу ҳолатлар қайси мамлакатларда эканига аниқлик киритилмаган.\nТашкилот касалланиш ҳолатлари сони ўсишда давом этишидан огоҳлантирган.\nОлимлар бундай эпидемияни кутишмаганди, аммо маймун чечаги одамдан одамга осонлик билан юқмайди.\nБритания соғлиқни сақлаш хизматига кўра, касаллик одатда енгил кечади, уни юқтириб олган беморларнинг кўпчилиги бир неча ҳафта ичида тузалиб кетади.\n«Биз ҳар куни янги ҳолатларни аниқламоқдамиз», деди якшанба куни BBC эфирида Британия ҳукуматининг тиббий масалалар бўйича бош маслаҳатчиси Сюзан Ҳопкинс.\nУнинг сўзларига кўра, айнан маймун чечагига қарши вакциналар мавжуд бўлмаса-да, бир қанча мамлакатлар оддий чечакка қарши вакциналарни ғамлашмоқда, икки вирус ўхшаш бўлгани туфайли бундай вакциналар маймун чечагининг олдини олишда тахминан 85 фоизга самарали.\nЖума куни ЖССТ ҳозирги касаллик тарқалишини «ғайриоддий» деб атади, чунки касаллик эндемик бўлмаган мамлакатларда қайд этилмоқда. Ҳозирча бу кутилмаган эпидемия нега айнан ҳозир рўй бераётгани номаълум.\nВирус қандайдир тарзда мутацияга учраган бўлиши мумкинлиги ҳақида версия мавжуд, лекин ҳозирча бу янги вариант эканига етарлича далиллар йўқ. Бошқа версияга кўра вирус қандайдир тарзда тарқалиш учун қулай шароитга тушиб қолган.\nМаймун чечаги аввалгига қараганда тезроқ тарқалаётгани табиий чечакка қарши вакциналар аввалги каби кенг қўлланмаётгани билан ҳам боғлиқ бўлиши мумкин.\nЖССТнинг Европа бўйича минтақавий директори Ҳанс Клюгенинг сўзларига кўра, ёз ойларида вирус тарқалиши тезлашиши мумкин, чунки бу паллада одамлар тез-тез кўпчилик бўлиб йиғилишади. У вирус аллақачон Европадан ташқарига тарқалганини қайд этган - Австралия Британияда бўлиб қайтган бир киши вирусдан зарарланганини тасдиқлади.\nАҚШда Массачусетс штати расмийлари яқинда Канадада бўлиб қайтган бир кишида вирусни аниқлаш тести мусбат натижа берганини маълум қилди. Канаданинг ўзида Квебек штатида икки касалланиш ҳолати қайд этилган.